ISU KHALWAT - MAHKAMAH PERINTAH SHAH JASZLE BELA DIRI

Mahkamah Rendah Syariah Daerah Petaling semalam telah memerintahkan pelakon Shahrizal Jaszle membela diri atas tuduhan melakukan khalwat dengan seorang pegawai bank, Farah Nurizzati Salleh, 23, pada 16 Mei 2013.

Hakim Syarie, Abd Halim Abu Samah membuat keputusan itu selepas mendapati pihak pendakwaan berjaya membuktikan wujudnya elemen kes yang boleh disabitkan kesalahan terhadap tertuduh.

Sehubungan itu, Abd Halim memerintahkan Shahrizal atau sebelum ini dikenali dengan nama Shahz Jaszle membela diri sama ada secara memberi keterangan bersumpah, keterangan tidak bersumpah atau berdiam diri.

Klik gambar untuk size besar

Shahrizal yang hadir ke mahkamah kelihatan tenang ketika keputusan itu dibacakan.

Pelakon itu diwakili peguam syarie, Asyraf A. Ranee dan Muhammad Hafiz Ab Rashid manakala pendakwaan dilakukan pendakwa syarie, Fairus Jaafar.

Dalam pada itu, Abd Halim ketika membaca keputusan itu menjelaskan pertikaian pihak pembelaan berhubung dua saksi memberi keterangan bercanggah berhubung waktu pasangan itu ditangkap tidak wajar diterima memandangkan ia boleh dipinda pendakwa atau mahkamah.

Abd Halim dalam keputusannya turut memerintahkan masa tertuduh ditangkap dipinda antara 3.50 pagi hingga 4.20 pagi di dalam kertas pertuduhan.

Tambahnya, pihak mahkamah turut mendapati tidak terdapat elemen tangkapan itu dirancang atau perangkap sebagaimana dihujah oleh pihak peguam bela.

Kes berkenaan disambung pada 8 Disember depan.

Dalam kejadian 16 Mei 2013, Shahrizal dan pasangannya Farah Nurizzati telah ditahan atas tuduhan khalwat di Apartmen Taman Sri Subang dekat sini kira-kira pukul 3.30 pagi oleh unit penguat kuasa Jabatan Agama Islam Selangor (Jais) hasil aduan orang ramai.

Mereka ditahan di bawah Seksyen 29(1) A dan B, Enakmen Jenayah Syariah Selangor 1995.

Bagaimanapun, pada sebutan kes pada 13 November 2013, Farah Nurizzati telah mengaku salah terhadap tuduhan tersebut dan mahkamah memerintahkannya membayar denda maksimum iaitu RM3,000.

Sementara itu, peguam bela Shahrizal, Muhammad Hafiz memberitahu pemberita, pihaknya akan mengkaji terlebih dahulu pilihan yang diberikan pihak mahkamah sebelum membuat sebarang keputusan.

Shahrizal bagaimanapun enggan mengulas mengenai kes berkenaan dan menyerahkan kepada peguamnya.

Sumber : mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GIMIK DENGAN ZUL ARIFFIN - RUHAINIES MINTA MAAF GURIS HATI SEGELINTIR PIHAK

"Ya jejaka misteri dalam video yang dimuat naik di Instagram kelmarin ialah Zul Ariffin. Sebenarnya masa saya muat naik video itu, ramai yang sudah meneka dia. Dakwaan mengatakan kami sudah berkahwin atau bertunang adalah tidak benar. Saya dan Zul hanya berkawan baik dan dia antara kenalan selebriti yang saya rapat.

"Selepas video ini tular, saya baru sedar yang sebenarnya ramai nak tengok saya naik pelamin. Alangkah seronok kalau hari ini adalah hari bahagia itu. Apapun saya serahkan soal jodoh kepada takdir.

"Kalau jodoh sampai awal, cepatlah saya kahwin," kata pelakon Ruhainies, 30, yang mengesahkan lelaki misteri yang muncul dalam klip video malam berinai yang dimuat naik di laman Instagram miliknya baru-baru ini ialah pelakon Zul Ariffin.

Ruhainies berkata, penampilan Zul hanyalah sekadar gimik bagi mempromosikan produk kesihatan miliknya, sekali gus menafikan dakwaan sudah berkahwin secara senyap-senyap dengan pelakon itu. Tambahnya lagi, dia memohon maaf sekiranya gimik yang dilakukan bersama Zul mengguris hati mana-mana pihak.

Klik untuk gambar besar

"Janganlah rasa tertipu sebab saya tidak pernah beritahu yang saya nak berkahwin atau bertunang. Video yang dimuat naik itu pun saya tak terangkan apa-apa, sebaliknya hanya mengambil konsep Bollywood.

"Lagipun semua orang tahu yang saya memang minat Bollywood dari dulu. Jadi saya ambil konsep ini selepas berbincang dengan rakan kongsi Sha Hasan dan kami bersepakat untuk jayakan video promosi produk sulung ini.

"Saya pilih Zul kerana pada mata saya dia adalah hero yang paling tepat. Tak lengkap sesebuah jalan cerita tanpa hero. Ibaratnya kalau sudah ada Anjali, kenalah ada Rahul. Jadi dalam video ini kami seperti watak Anjali dan Rahul dalam filem Kuch Kuch Hota Hai," ujarnya.

Terdahulu, video berdurasi kurang satu minit yang dimuat naik Ruhainies menunjukkan dia memakai inai di jari dan berlari gembira diikuti jejaka misteri dari belakang tular di media sosial.

Memakai busana bertemakan Bollywood, Ruhainies turut menulis kapsyen istimewa yang menyatakan 'A night to remember. One step closer' pada hantaran terbabit.

Namun, apa yang menarik perhatian netizen ialah kelibat jejaka dalam video itu dikatakan mirip pelakon kontroversi Zul Ariffin. Gara-gara perkongsian itu, ruangan komen dibanjiri ucapan tahniah daripada pengikut dan ada juga membuat andaian Ruhainies bakal menamatkan zaman bujang dengan Zul.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAARI AMRI RASA DIRI TAK LAYAK DAPAT GELARAN 'DATUK'

Komposer terkenal Saari Amri, 54, yang sudah mencipta lebih 500 lagu itu memberitahu dia pernah dua kali menolak tawaran pangkat 'Datuk' kerana merasakan dirinya tidak layak. Saari berkata, dia didatangi tawaran itu dua tahun lalu.

"Saya insan kerdil yang sekeping (kurus) ini memang tak layak untuk dapat anugerah itu. Lagipun apalah sangat jasa saya kepada negara? Saya sendiri tengok rakan-rakan yang ada pangkat 'Datuk', tiba-tiba perwatakan mereka lain, bertukar cara percakapan dan lain-lain. Nak jumpa pun susah.

"Insya-Allah saya tak mempunyai sikap begitu dan sebab itu saya tak nak. Pada saya pangkat 'Datuk' ini adalah tahap tinggi dikurniakan kepada seseorang individu," katanya.

Saari juga meragui cara penganugerahan yang begitu mudah kepada beberapa penggiat seni: "Saya perhatikan sekarang senang-senang sahaja pelakon yang berlakon satu, dua drama dapat gelaran ini. Memang lumrah sangat. Pada saya menghasilkan lagu adalah hobi dan kerja saya dan tak perlulah pengiktifaran.

"Saya seronok buat orang terhibur dan ini tugas saya. Tak perlu gelaran semua itu. Pihak terbabit minta nama penuh saya. Mereka kata saya berjasa menghiburkan banyak orang hampir 30 tahun tapi pada saya buat lagu bukanlah jasa," tuturnya.

Saari diingati kerana menghasilkan rangkaian koleksi lagu-lagu popular yang terus menjadi siulan sehingga kini antaranya 'Madah Berhelah' (Ziana Zain), 'Di Sana Menanti Di Sini Menunggu' (UKs), 'Setelah Aku Kau Miliki' (Shima), 'Ramalanku Benar Belaka' (Umbrella), 'Sembilu' (Ella), 'Lamunan Terhenti' (Aris Ariwatan), 'Gerimis Mengundang' (Slam), 'Penantian' (Black Rose) dan banyak lagi.

Komposer kelahiran Kelantan ini tidak mahu dirinya dihargai sebegitu rupa dan mahu bebas menjalani kehidupan seperti sekarang: "Saya seronok melepak di restoran Mamak bercampur dengan semua orang. Sambil itu, saya akan kekal mengubati golongan pesakit kencing manis tanpa sebarang bayaran.

"Kalau sekiranya ada gelaran 'Datuk' ia pasti akan membataskan pergaulan saya dengan semua orang. Biarlah orang terus kenal saya sebagai komposer Saari Amri. Saya tak hairan atau gah dengan gelaran. Saya buat kerja bukan kerana nama. Apabila masyarakat boleh terima, itu kepuasan yang amat sangat," ujarnya.

Saari mengakui kejayaan lagu 'Gerimis Mengundang' yang turut diterima di Indonesia sehingga dialih kepada 35 versi dan bahasa sangat menggembirakannya.

"Saya seronok dengan kehidupan sekarang. Dalam sebulan pasti ada dua tiga badan kebajikan datang minta sumbangan. Sekiranya ada duit, saya akan hulurkan sumbangan sekadar termampu. Kadang-kadang ada juga orang susah dan ibu tunggal yang ramai anak minta bantuan. Saya 'kalah' apabila disebut mengenai anak yang tiada makanan dan beberapa kali bantu.

"Jika sekiranya mereka menipu, itu urusan mereka dengan Allah. Saya pun bukan mewah kerana hanya bergantung hidup pada royalti lagu tapi saya percaya Allah akan gantikan rezeki saya," jelasnya.

Saari masih aktif menghasilkan lagu yang dimuatkan di saluran YouTube Saari Amri Official. Dia juga baru menghasilkan buku berjudul 'Air Mata Saari Amri'.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERBANG KE GAZA - CAPRICE MINTA MAAF, MOHON HALALKAN MAKAN MINUM

Penyanyi rap Caprice menerusi laman Instagram, memberitahu dia mendapat kebenaran untuk memasuki Gaza, Palestin pada malam Rabu. Caprice menyifatkan ia sebagai rezeki yang tidak disangka-sangka.

Dalam entri tersebut, Caprice turut berkata, dia terbang ke negara bergolak itu bersendirian bagi mengikuti misi kemanusiaan dan meminta orang ramai mendoakan semuanya berjalan lancar.

"Tolong doakan saya Malaysia. Last minute saya dapat kebenaran untuk masuk ke Gaza. Cuma kita kena fly sorang-sorang malam ni. Forgive me for any mistake. Halalkan makan minum," tulisnya.

Dalam pada itu, dia juga berjanji untuk mengharumkan nama negara dan rakyat Malaysia: "InsyaAllah one day ill make you proud. Demi ummah, rakyat, negara. #rapatkansaf2040," katanya.

Klik untuk gambar besar

Melihat ke ruangan komen, rata-rata netizen termasuk rakan selebriti sama-sama mendoakan agar urusan Caprice dipermudahkan.

"Bertuahnya semoga dipermudahkan perjalanan dan misi bermakna," tulis Fedtri Yahya. - "Masha Allah, kamu memang seorang yang bertuah. Semoga perjalanan kamu selamat. Buat kami bangga” ujar Catriona Ross.

Untuk makluman, Caprice antara selebriti yang lantang mengutuk kekejaman rejim Zionis terhadap bumi Gaza. Malah, dia pernah mencetuskan kontroversi apabila bertindak berdebat dengan dua influencer Israel berkaitan dengan isu semasa itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - DOAKAN KESEMBUHAN WAN MAIMUNAH

Menerusi laman Instagram, Adam Hamid telah memohon supaya mendoakan kesihatan pelakon versatil, Wan Maimunah yang telah dimasukkan ke hospital di Alor Gajah, Melaka, semalam.

Difahamkan, Wan Maimunah atau nama lengkapnya, Wan Maimunah Bt. Wan Abdul Aziz terpaksa ditahan di wad kerana mengalami masalah lelah.

"Mohon aminnkan doa kesembuhan buat Seniwati Wan Maimunah @ibu_maimunah. Ibu dimasukkan ke Hospital Hari ni... Kerana Asthma/Lelah

"Ibu ditempatkan di Katil 25, wad Kenanga 2B Hospital Alor Gajah, Melaka. Allahumma robbannas adzhibilba’ sa isyfi antasysyafi la syifauka syifa’ an la yughodiru saqoma

"Ya Allah Ya Tuhanku, Tuhan dari segala manusia dimuka bumi, berikanlah kesembuhan kepadanya, angkatlah penyakitnya, dan jadikanlah penyakit yang ia derita sebagai pelebur dosa.

Klik untuk gambar besar

"Hanya kepadamu lah kami meminta kesembuhan, kesembuhan yang tak ada berulang lagi. Aminnn aminn aminn Ya Rabbal a'lamin," tulisnya.

Pada masa sama, bintang legenda berkenaan turut berterima kasih kepada individu yang menggunakan akaun Instagram @norhapipah atas informasi yang diberikan terhadap status terkini Wan Maimunah.

Rata-rata netizen mendoakan agar pelakon hebat itu segera sembuh dan berharap agar semuanya dipermudahkan.

Sebelum ini, Wan Maimunah pernah dimasukkan ke hospital akibat mengalami masalah bengkak jantung dan jangkitan kuman pada paru-paru, dua tahun lalu.

www.myartis.com / Sumber: Media Hiburan & Instagram Adam Hamid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


UCAPAN HARI LAHIR RITA RUDAINI BUAT ANAKNYA SANGAT MENYENTUH HATI

Kami tahu bukan senang tanggungjawab yang perlu dipikul sebagai ibu tunggal ni. Iya lah, ibu tunggal terpaksa menggalas dua tanggungjawab dalam masa yang sama, dia lah ayah dan dia lah ibu. Perlu bekerja untuk mencari rezeki dan pada masa yang sama harus menjaga hal ehwal anak-anak.

Seperti Rita Rudaini, banyak perkara yang perlu diambil kira. Lagi-lagi kerjaya Rita sebagai artis yang perlu kejar banyak masa dan sebagainya. Sempena hari jadi anaknya, Airit Rayyan Rizqin, Rita beri ucapan yang sangat menyentuh hati.

Klik gambar untuk size besar

"Wahai anak2 mommy.. sesungguhnya hanya ALLAH yg lebih mengetahui apa yg terjadi dan apa yg kita lalui dan apa yg mommy trpaksa tempuh fitnah, caci maki hanya krn mempertahankn anak2 syurga mommy... RYAN.. harapan mommy, krn ryan ada sifat 'lelaki pelindung' yg ALLAH hadiahkn dlm diri ryan... ryan hilang ayah tp ryan ada mommy dan adik... sesungguhnya mommy tidak pernah menghalang 'dia' dr mendekati ank2 mommy spt mana tohmahan yg slalu org lemparkan pd mommy.. kpd 'dia.. sudah byk peluang dan harapan diberi utk mendekati n memberi sedikit kasih pd ank2 syurga ini...

"Kdg2 mommy spt peminta sedekah hanya utk kebahagiaan org lain... hanya ALLAH, mommy, ank2 dan 'dia' yg tau betapa mommy tlah berusaha brsungguh2 smpaikan mommy letak maruah mommy di kaki utk melihat sedikit 'kebahagiaan' utk mereka... tp kesalahan tetap di letakkn pd mommy mungkin kerana kamu brsama mommy smpai skrg... siapa yg sggup tggslkan kamu? Mommy xsanggup.. letak lah emas, intan, duit menggunung pon, mommy xkn tggalkan kamu utk itu atau utk kejar cinta lelaki lain... tggjwb yg mommy pikul mmbesarkan kamu sorg diri dr kecil tak pernah mommy mintak di hargai atau di pandang oleh masyarakat krn itu mmg tugas seorg 'ibu' dan mmg tggjwb mommy smpai akhirat...

"Mommy cuma ada 'doa' dr ank2 mommy saja utk harta mommy slagi mommy hidup.. doa kan segala2nya akan terlerai dan buktikan pd smua yg mommy tidak spt yg di sangka... doakn smuanya baik2 sj utk kita.. setiap kali lps solat pesan mommy jgn lupa doa utk kedua ibubapa walaupon ryan cuma nmpk mommy saja dpn mata setiap masa.. mommy sentiasa doakn ryan jd 'lelaki' yg berguna dan dilindungi ALLAH setiap masa.. SELAMAT PANJANG UMUR ANAK.. ryan dah makin bujang dan matang..#ryandah6thn

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LAMA MENYEPI - SITI FAIRUZ TAMPIL DENGAN ALBUM MINI, 'RINDU'

Penyanyi era 1980-an iaitu Siti Fairuz yang sudah 28 tahun menyepikan diri tanpa sebarang lagu baharu, kini tampil dengan album mini berjudul 'Rindu' yang memuatkan dua buah lagu.

Menurut Siti Fairuz, 53, dua lagu berjudul 'Mengapa Tak Setia' dan 'Tiada Penghujung Sinar' ciptaan komposer Mat Din dan Hang Mokhtar itu telah dilancarkan pada hujung Disember tahun lalu.

"Sekarang saya sudah kembali aktif menyanyi malah baru sahaja lancarkan mini album. Alhamdulillah orang masih ingat, masih cari saya untuk buat persembahan pentas dan saya juga masih boleh menyanyi," katanya.

Klik untuk gambar besar

Pada era 1980-an, Siti Fairuz popular dengan lagu 'Bila Rindu Ku Sebut Namamu' ciptaan komposer Datuk Dr Ahmad Nawab dan lirik ditulis oleh Juwie.

Bercerita lanjut mengenai keputusannya untuk kembali aktif dalam bidang nyanyian, ibu tunggal kepada lima cahaya mata ini berkata dunia hiburan sudah menjadi sebahagian daripada dirinya.

"Memang sebelum ini saya ingat dah tak mahu menyanyi lagi. Tapi naluri sebagai penyanyi itu masih ada. Saya ambil masa yang lama juga untuk cari diri saya yang dulu, Alhamdulillah saya masih diterima," ujarnya.

Ditanya sama ada dia perlu melakukan pembaharuan dari segi susunan muzik setiap kali melakukan persembahan pentas secara langsung, Siti Fairuz berkata dia lebih selesa menyanyikan semula lagu-lagunya dalam versi asal.

"Saya tahu kawan-kawan seangkatan yang beri nafas baru terhadap lagu mereka mengikut permintaan semasa.

"Tapi saya dididik oleh Ahmad Nawab. Dia tak suka ubah yang lama. Kalau menyanyi di pentas secara langsung, dia tak benarkan saya ad lib lagu hingga lari daripada versi asal.

"Saya sendiri suka begitu dan saya yakin pendengar juga suka jika lagu-lagu dinyanyikan mengikut versi asal seperti dalam rakaman," tuturnya.

Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


HARI INI - JEP SEPAHTU & SARI YANTI DILAPOR NIKAH SECARA SENYAP

Semua sedia maklum mengenai khabar dimanakan pelawak Jep Sepahtu dan pelakon Sari Yanti bakal bernikah pada hari ini iaitu 25 Februari.

Menerusi portal Utusan Online, pasangan ini dilaporkan bakal bernikah secara rahsia yang hanya akan dihadiri oleh keluarga dan rakan-rakan terdekat di sebuah dewan perkahwinan di kawasan Damansara, Petaling Jaya.

Walaubagaimanapun, tiada sebarang pengesahan baik daripada pihak Jep ataupun Sari Yanti kerana usaha pihak media untuk menghubungi mereka gagal.

Klik untuk gambar besar

Umum mengetahui, mereka berdua sememangnya kelihatan rapat bersama tetapi sering menafikan sedang bercinta dan turut menepis gosip mereka akan mengikat tali pertunangan. Malah, Jep pernah menafikan beliau dan Sari Yanti tidak pernah mempunyai perancangan untuk berkahwin.

Namun, Jep juga akui selesa berkawan dengan Sari Yanti dan tidak menolak jodoh sekiranya pelakon wanita itu ditakdirkan untuk menjadi isterinya.

Jika berita ini benar, kami harap majlis pernikahan Jep dan Sari Yanti akan berjalan lancar seperti yang dirancang dan semoga berkekalan sehingga ke jannah.

Sumber: Utusan

Foto: Sari Yanti IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHARIFAH SHAHIRAH: "KALAU DIA CARI POMPUAN LAIN, TAK MARAH SEBAB.....

Mengakui suaminya, Ijoy lebih suka melihat isterinya keluar rumah dalam keadaan 'buruk' atau tidak bersiap, pelakon Sharifah Shahirah  atau dikenali dengan Shiera berkata, suaminya akan cemburu jika dia keluar dalam keadaan bersiap dan bersolek.

"Sapa nak bini cenghini? (fotonya tanpa solekan dan rambut tidak terurus) Laki aku lega bini cenggini. Kalau aku lawa... 10kali talipon susah nak kerja. Ada je dia cakap macam-macam.

"Kang laki tu kacau laa tu kacau laa... haa sekarang aman. Balik lambat pun ok dah. Dia cakap keluar buruk...balik rumah cantik macam JLO. Kat IG pun kena buruk..," tulisnya yang berkongsi perkara tersebut di akaun Instagram (IG) miliknya.

Klik untuk gambar besar

Menurut Shiera berseleroh, jika suatu hari nanti ditakdirkan suaminya cuba mencari wanita lain, dia mungkin tidak terkilan.

"Kalau dia cari pompuan lain tak marah sebab kita buruk.. kalau kita cantik macam miss universe ada pompuan lain lagi sedih. Tapi nak lagi sedih kalau tau dia ada laki lain..lalalalala," katanya lagi.

Untuk makluman, Shiera dan Ijoy mendirikan rumah tangga pada tahun 2003 dan mereka dikurniakan empat orang anak iaitu Airell , 15, Airra, 12, Audra, 10, dan Adeena, 2.

www.myartis.com / Sumber & foto: Astro Gempak & Instagram Sharifah Shahirah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZWAN ALI & DIDIE ALIAS BERPERANG DI TWITTER..?

Mungkin mereka hanya bergurau... atau sekadar mahu menghabiskan masa sementara menunggu waktu berbuka. Namun ada segelintir pihak yang mendakwa, mereka sememangnya berperang besar antara satu sama lain demi menegakkan 'benang basah'.
 Harapan kita sebagai peminat industri hiburan, Azwan Ali dan Didie Alias dapat berbaik dan saling bermaafkan di bulan yang mulia ini. Ingatlah, sebagai umat Islam... kita semua bersaudara..!!
  Klik untuk imej besar...


MUATNAIK VIDEO CUCI RAMBUT - RAJA ILYA KENA KECAM

Menerusi laman Instagram, pelakon Raja Ilya telah memuatnaik video yang menunjukkannya sedang mencuci rambut di dalam bilik air. Melihat pada video tersebut, Ilya yang memakai baju tidur mencuci rambutnya di bawah air pancuran membasahi tubuhnya.

Video tersebut mendapat perhatian pengikutnya yang rata-rata mengecam dan mempertikaikan tindakan Ilya yang berkahwin dengan Trent pada 23 Disember lalu di sebuah majlis ringkas di Australia itu memuatnaik video yang dianggap tidak sopan.

"Mandi pun nak tunjuk ke?" - "Bukan senang nak tengok Raja Ilya mandi." - "Dia ni lawak lah shampoo rambut pun nak tunjuk." - "Dahsyatnya godaan di akhir zaman," antara komen pengikutnya.

Klik untuk gambar besar

www.myartis.com / Sumber & foto: Astro gempak & Instagram Raja Ilya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 GAMBAR - AKSI ALLY DAN FARAH LEE DI AIDILADHA

"Eid Adha Mubarak from us, Seoul Central Masjid," kata Farah Lee mengenai gambar menariknya bersama suami sempena Hari Raya Aidiladha.

Waahhh... beraya kat Korea nampaknya abang Ally Iskandar kita. Moga lepas ni, mereka akan terus bahagia dan beraya bertiga pula. Amin.

Klik untuk imej besar...


GAMBAR - SEIN (RUFFEDGE) DIKURNIA ANAK KETIGA

"Syukur, All praises to Allah the Almighty. After 16 hours of labour, gave birth to a healthy babygirl at 6.10pm today. 4th feb 2014, the date me and hubby got engaged 8 yrs ago. Baby and mommy healthy Alhamdulillah," demikian kata isteri Sein (Ruffedge), Nana Taib menerusi laman sosialnya.

Untuk maklumat semua, Sein atau nama sebenarnya Syed Hussein baru sahaja dikurniakan anak ketiga. Mungkin ia adalah satu rahmat Allah apabila Sein dan Nana rujuk semula tiga bulan selepas perceraian mereka dahulu. Tahniah.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISSEY TITAN SAHKAN SUDAH BERCERAI OGOS LALU

"Alhamdulillah saya ok. Sekarang ini lebih fokus pada kerjaya. Rindu pada orang tu tiada, tetapi rindu dengan kehidupan rumah tangga, contohnya seperti uruskan pakaian makan dan minum dan lain-lain lagi.

"Jadi yang lepas tu lepaslah, jadikan satu pengajaran, masing-masing ada salah. Saya pun gagal membentuk rumah tangga. Tapi sekarang ini Alhamdulillah dah move on. Mungkin ada hikmah kan?

"Seterusnya saya lebih fokus pada kerjaya. Fobia itu tiada namun saya lebih berhati-hati dalam memilih pasangan. Mestilah kena fikir untuk berumah tangga, tapi bukan dalam masa terdekat," ujar pengacara dan pelawak Issey Titan yang mengesahkan dirinya itu sudah bercerai pada 21 Ogos lalu.

Hampir melewati setahun setengah perkahwinan Issey atau nama sebenarnya Fazlisham Mat Hussin, 29, bersama Syuhadaa Syafiqqa Abdul Rashid, 24, namun akhirnya menemui kegagalan.

Terdahulu ketika dihubungi media pada bulan Julai lalu mengenai krisis rumah tangga mereka, Issey mengakui rumah tangga mereka ketika itu sedang bergoncang dan sedang berusaha menyelamatkan ikatan mereka.

Untuk info, pasangan ini selamat disatukan pada 19 Mac 2015 di kediaman pengantin perempuan di Machang, Kelantan, sebelum bercerai.

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIPERINTAH BAYAR GANTI RUGI RM89,144. 03 - NELYDIA SENROSE FAIL RAYUAN

Pelakon Nelydia Senrose baru-baru ini telah tampil memfailkan rayuan, selepas Mahkamah Sesyen Kuala Lumpur memerintahkannya untuk membayar ganti rugi berjumlah RM89,144.03 kepada Chriszen Malaysia Sdn Bhd.

Menerusi carian sistem mahkamah, Nelydia selaku perayu, menyatakan Hakim Mahkamah Sesyen terkhilaf terhadap fakta bahawa Perjanjian Duta Jenama bertarikh 21 Disember 2018 telah dipenuhi dan pihaknya masih dalam tempoh untuk menyempurnakan terma perjanjian yang belum tamat tempoh.

Dalam pada itu, meneusi rayuan yang difailkan di Mahkamah Tinggi di sini pada 26 Oktober lalu, adik kepada pelakon Uqasha Senrose ini menyatakan bahawa hakim terkhilaf dalam membuat keputusan apabila gagal memberikan pertimbangan wajar bahawa perayu telah melaksanakan kewajipannya dalam perjanjian yang dimeterai.

Klik untuk gambar besar

Katanya lagi, hakim terkhilaf apabila memutuskan bahawa perayu perlu membayar ganti rugi terhadap majlis responden (acara pelancaran produk) sedangkan syarikat itu telah menerima notis dan mengetahui ketidaklapangannya untuk menghadiri majlis tersebut.

Namun begitu, Chriszen Malaysia selaku responden dalam rayuan balas semalam mendakwa hakim terkhilaf dari segi undang-undang dan fakta dengan secara salah memutuskan bahawa kos perkhidmatan sebanyak RM62,275 yang diberikan kepada syarikat bukan sepenuhnya seperti yang dituntut oleh responden sedangkan perayu harus mengembalikan kesemua kos perkhidmatan iaitu RM102,275.

Syarikat kosmetik itu juga mendakwa bahawa hakim tidak mengambil kira apabila hanya memberikan jumlah ganti rugi khas sebanyak RM16,869 dan ganti rugi am sebanyak RM10,000 sedangkan responden memohon bagi kedua-dua ganti rugi itu RM61,702 kerana mengalami kerugian dan hilang reputasi.

Pada 13 Oktober lalu, selepas syarikat kosmetik berkenaan memenangi kes saman, berhubung perlanggaran perjanjian sebagai duta jenama produk kecantikan Chriszen, tahun lalu, Nelydia diperintah membayar ganti rugi berjumlah RM89,144.03 kepada Chriszen Malaysia Sdn Bhd.

Katanya, Nelydia seperti tidak ikhlas dalam melaksanakan tugasnya sebagai duta jenama produk kecantikan berkenaan kerana lebih mengutamakan bulan madu perkahwinannya daripada mematuhi perjanjian duta jenama tersebut.

www.myartis.com / Sumber & foto: Sinar Harian & Instagram Nelydia Senrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PITT MAMA LETIH FIKIRKAN... LETIH TENAGA... MACAM DIHIRIS SEMBILU" - FAUZIAH NAWI

Menerusi salah satu posting di laman Instagram, pelakon Fauziah Nawi, 66, dilihat tidak dapat menahan rasa rindu terhadap arwah anaknya yang juga pengarah filem, Mohd Firdaus Mohamad Hanif atau Pitt Hanif, 43. Menurut Fauziah, dia berasa sebak apabila memikirkan tentang cucu-cucunya.

"Bismillahirrahmanirrahiim. Hari ni dah 30hb November 2019. Hari ni birthday nyawa Mohd Firdaus bin Hj Mohd Hanif, Dhia Farhana yang ke-16 tahun. Cepatnya masa berlari ya Pitt. Tahu-tahu nanti Dhia nak kahwin... Entah mama sempat tengok ke tidak nanti.

"Yang pasti macam baba tak sempat tengok Pitt kahwin tak sempat jumpa menantu kerinting tak sempat jumpa Dhia, Mhia, Thia dan Pitt juga begitu. Pitt mama letih fikiran... Letih tenaga... Hati mama macam dihiris sembilu... Mama letih dengan projek sekarang ni...

Klik untuk gambar besar

"I'm surrounded with morons... licik dan lihai... If I have my way I just want to put everything on hold... Pull my break but I can't because it's not me running from problems... Pitt, I have to be strong... Ini semua game saikologi... I hate it when I'm right... Mama berdoa Allah melindungi mama.

"Pitt buah hati... Setiap detik Pitt sentiasa dalam doa mama. Pitt gambar yang Gullit share ni Pitt nampak sedih. It breaks my heart... Pitt your nyawa-nyawa semua… Alhamdulillah, kerinting jadi benteng kekuatan... Pitt sampai jumpa lagi," tulisnya.

Terdahulu, Pitt dilaporkan lemas ketika memancing selepas bot yang dinaiki di Sungai Jelai dekat Jambatan Gemunchur Mela, Lipis, Pahang karam sekitar pukul 1 tengah hari pada Oktober lalu. Pitt yang juga anak sulung daripada dua beradik meninggalkan seorang isteri, Farah Ahmad dan tiga anak berusia di antara tujuh hingga 16 tahun.

www.myartis.com / Sumber & foto: Astro Gempak & Instagram Fauziah Nawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOY DAKWA HAFIZ HAMIDUN TERGESA-GESA NIKAH KERANA SESUATU

Sebelum ini, penyanyi Hafiz Hamidun, 33, telah memberi amaran kepada Joy Revfa agar mengambil serius terhadap permohonan faraq nikah difailkannya di mahkamah selain tidak ambil mudah hal berkenaan.

Namun bagaimanapun, Joy atau nama sebenarnya Siti Arifah Mohd Amin berharap penyanyi tersebut berhenti memanipulasikan namanya dan masyarakat terhadap kenyataan diberi.

"Saya harap Hafiz tak perlu manipulasi masyarakat dan saya dah puas dimanipulasi oleh dia di media terus menerus, untuk kata saya tidak serius.

"Fokus pada kes? Tuntutan saya jelas... pernikahan ini sah atau tidak, biarlah mahkamah yang menentukannya.

Klik untuk gambar besar

"Ini adalah cara yang terbaik untuk selesaikan. Bukan dengan cara licik yang lain. Dari awal, dia yang tergesa-gesa ingin bernikah dengan saya sebab ada sesuatu yang mungkin dia harapkan namun tak tercapai," katanya.

Terdahulu, Mahkamah Rendah Syariah Shah Alam pada Khamis menangguhkan permohonan faraq nikah difailkan Joy terhadap Hafiz pada 18 Ogos lalu.

Kata Joy lagi, dia memahami mengapa pihak Hafiz beremosi dan menjauhkan diri daripadanya sejak awal dan membuat pengakuan penikahan mereka tidak sah.

Menurut Joy, status hubungan mereka mula dihidu apabila Hafiz mula berkongsi masalah yang dihadapi mereka kepada pihak luar.

"Saya faham kenapa pihak sana beremosi dan menjauhkan diri daripada saya sejak awal dan membuat pengakuan sendiri nikah tidak sah walaupun belum disahkan di mahkamah lagi.

"Malah dia juga buat saya seolah-olah musuh dia pula dan mengeruhkan lagi keadaan bila ada blog dan media bongkarkan isu ini yang sepatutnya dirahsiakan.

"Netizen dapat hidu setelah saya difitnah disekat laman sosial oleh dia, foto dihapuskan dan surat yang sepatutnya dirahsiakan tersebar menerusi kenalan rapatnya.

"Kalau benar dia lelaki berilmu agama, dia harus datang secara baik untuk berbincang bukan mendiamkan diri. Jumpa di rumah keluarga saya baik-baik jika ingin melepaskan tetapi dia tidak buat begitu.

"Selama ini hanya saya saja yang ingin berjumpa dia dan muatnaik foto bersama di Instagram supaya netizen tak hidu yang kami tidak tinggal sebumbung.

"Betapa saya sebagai isteri ingin menjaga nama baiknya sebagai ustaz walaupun hati saya sakit diabaikan dan dibiarkan begitu saja," tuturnya.

Dalam pada itu, kata Joy dia yakin dugaan yang diterima untuk menyedarkan dirinya kepada Allah dan jalan penyelesaianya.

Hafiz sebelum ini pernah mendakwa masalah rumah tangga mereka mula diperkatakan apabila Joy kerap kali berkongsi status di laman sosial dengan kapsyen yang membuatkan orang ramai ragu status mereka itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PUTERI SARAH BERI BAYANGAN SYAMSUL DAH NIKAH DENGAN IRA KAZAR SECARA SENYAP?

"Soroklah selagi boleh sorok. Kebenaran akan terbukti suatu hari nanti. Narsistik seperti anda akan sentiasa memanipulasi kebenaran. Saya tidak mahu terbabit dengan toksik. Penipu akan sentiasa menjadi penipu. Semoga anda berdua berjaya. Dua-duanya toksik."

Itulah tulis pelakon Puteri Sarah Liyana dimana dia seakan memberi bayangan suaminya, pelakon dan pengarah, Syamsul Yusof dan orang ketiga yang didakwa sebagai perosak rumah tangganya, Ira Kazar sudah bernikah, sekali gus menjawab gosip yang menjadi bualan ramai, sejak beberapa bulan lalu.

Menerusi hantaran dalam Instagram (IG) Story dimuatkan naik pelakon filem 'Lu Pikirlah Sendiri de Movie' dan 'Radhi Rudy Bin Dadu' itu, Puteri Sarah dilihat seperti menyindir Syamsul dan Ira.

Dalam hantaran berbeza pula, Puteri Sarah atau nama penuhnya Puteri Sarah Liyana Megat Kamaruddin, memberi gambaran jelas apa yang berlaku dalam kemelut rumah tangganya.

Klik untuk gambar besar

"Apa yang saya tahu ia berlaku sehari sebelum Sarah melahirkan Sumayyah. Kejamkan manusia. Orang sekeliling kita ada masanya boleh menjadi sangat narsistik dan manipulasi. Pilihlah orang sekeliling dengan bijak. Semoga 2023 dapat membongkar semua. Segala-galanya sudah berakhir, hipokrit," ujarnya.

Media sempat menghubungi Puteri Sarah berhubung hantaran yang dimuat naik dalam IG Story, malam tadi. Apabila diajukan persoalan adakah ia berkaitan gosip yang mendakwa suaminya sudah bernikah dengan Ira tanpa pengetahuannya, Puteri Sarah hanya ketawa di hujung talian.

"Saya rasa soalan ini sepatutnya ditujukan kepada Syamsul dan kekasihnya. Bukan saya, tak perlu saya nak menjawabnya. Lebih sesuai empunya diri buat penjelasan dan pengumuman," katanya.

Ditanya hantaran itu ditujukan kepada siapa, Puteri Sarah bagaimanapun enggan mengulas panjang apabila dia hanya berkata: "Siapa makan cili, dialah rasa pedas".

Sebelum ini, Puteri Sarah memilih untuk tidak mengulas lanjut berhubung status rumah tangga yang masih menjadi tanda tanya sehingga hari ini. Katanya, dia masih tidak tahu apa yang bakal berlaku, namun berharap ada perkara positif untuk dirinya dan anak-anak.

Ditanya adakah berkemungkinan akan berpisah dengan Syamsul, Puteri Sarah menyerahkan segalanya kepada Allah dan enggan menoleh ke belakang lagi.

"Saya tak tahu, Allah Maha Kuasa. Saya sudah lama reda sebaik membuat pendedahan apa yang berlaku dalam rumah tangga. Saya pun tiada rasa nak toleh ke belakang atau menyesal.

"Jadi, semoga saya mendapat sinar kebahagiaan walau apa juga keputusan dipilih sempena tahun baharu. Saya mengharapkan doa orang ramai," tuturnya.

Terdahulu, Puteri Sarah memfailkan tindakan saman di Mahkamah Sesyen Kuala Lumpur berserta dua aduan di pejabat agama terhadap wanita dikenali Ira yang didakwa mengganggu rumah tangganya.

Untuk makluman, Puteri Sarah dan Syamsul mendirikan rumah tangga pada 8 Mac 2014 dan hasil perkongsian hidup, mereka dikurniakan dua cahaya mata, Syaikhul Islam, 5, dan Sumayyah, 3.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA SIJIL SPM - EMMA MAEMBONG TIDAK PERNAH MINTA WANG ORANG LAIN

Jika sebelum ini Emma Maembong dihentam netizen kerana aurat, terkini dia dikatakan pernah dihina kerana tidak mempunyai kelulusan Sijil Pelajaran Malaysia (SPM) oleh salah seorang individu di laman sosial.

Emma bagaimanapun tidak cepat melatah dengan kontroversi tesebut dan sudah memaafkan mereka yang membencinya itu.

"Orang boleh bercakap tentang apa sahaja tetapi hakikatnya cuma saya dan keluarga yang tahu. Saya bekerja siang malam, tidak cukup tidur dan sakit pening saya. Apa yang mereka tahu dan lihat, saya pakai barang mahal dan bercuti ke luar negara.

Klik gambar untuk size besar

Tambah Emma, walaupun dia tidak mempunyai kelulusan SPM namun dia tidak pernah meminta wang dari keluarganya malah dia bekerja keras untuk menyara diri dan juga keluarga.

"Sejujurnya, saya bangga untuk memberitahu, memang saya tidak mempunyai kelulusan SPM. Tanpa SPM, saya tidak pernah meminta wang daripada orang lain. Saya boleh sara keluarga, itu sudah memadai," ujar Emma dipetik sebagi berkata.

Dalam pada itu Emma berkata, dia mahu kejayaan yang dikecapi kini menjadi satu contoh dan motivasi kepada anak-anak muda yang kurang berjaya dalam pelajaran. Baginya hidup tidak semestinya akan berakhir tanpa segulung sijil akademik.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU VIDEO ISTERI BERSALIN - USTAZAH JUGA LARANG ALIFF SYUKRI

"Tidak sepatutnya berlaku walaupun dengan kebenaran isteri. Saya tidak setuju video itu dimuat naik untuk tontonan umum. Dari sudut kemanusiaan ia seperti tidak menghormati wanita.

"Manakala dari sudut agama pula, biarpun aurat isterinya sudah ditutup namun aurat seorang wanita bukan sahaja dari segi pemakaian. Tetapi suara juga adalah aurat.

"Walaupun dia sudah memakai tudung tetapi boleh jatuh fitnah sebab lelaki lain boleh membayangkan perkara yang tidak baik," jelas Penceramah bebas, ustazah Dr Nik Salida Suhaila Nik berkenaan isu kongsi video isteri bersalin.

Penceramah bebas, ustazah Dr Nik Salida Suhaila Nik Salleh berkata, walaupun isteri usahawan itu menutup aurat sewaktu rakaman itu dibuat namun suara wanita itu juga termasuk dalam aurat yang harus diberi perhatian.

Baru-baru ini, tindakan usahawan kosmetik Datuk Seri Aliff Syukri memuatnaik video isterinya, Datin Seri Nur Shahida sedang bersalin menerima kecaman netizen. Bagaimanapun pengasas D'Herbs tersebut telah tampil meminta maaf.

Klik untuk gambar besar

Keterujaan Aliff Syukri berkongsi video isterinya itu sedang meneran untuk melahirkan bayi keempat mereka merupakan perbuatan yang tidak menghormati sifat seseorang wanita.

Kata penceramah bebas itu, tindakan Aliff tidak wajar dan dia seharusnya tidak berkongsi detik-detik itu untuk dipertontonkan kepada umum melainkan untuk simpanan peribadi.

Nik Salida adalah pensyarah dan penceramah berkaitan hak asasi, intergriti, isu-isu agama dan undang-undang, kekeluargaan dan hak-hak wanita.

Beliau diminta mengulas langkah Aliff Syukri berkongsi rakaman video ketika isterinya sedang bertarung nyawa untuk melahrikan anak keempat mereka pada Isnin lalu di Hospital Gleneagles Kuala Lumpur.

Selain empat orang anak kandung, Aliff Syukri dan isterinya itu juga mempunyai dua orang anak angkat.

Dalam pada itu, Dr Nik Salida berkata, seseorang suami boleh merakam detik-detik indah isteri sedang melahirkan anak namun video itu hanya boleh dijadikan simpanan peribadi sahaja dan bukan untuk dikongsi kepada umum.

Tambahnya lagi, dalam ajaran Islam terdapat perkara bersifat privasi dan tidak boleh dikongsi.

"Pada saya tak salah nak rakam momen-momen itu tapi hanya untuk tontonan peribadi sahaja. Ada perkara dalam hidup bersifat perivasi dan tidak boleh dikongsi.

"Itu salah satu kehidupan privasi. Ada batas dalam agama yang tidak boleh dijangkaui," ujarnya.

Nik Salida yang sibuk dengan tugasnya sebagai Pesuruhjaya Suhakam turut berkongsi peranan yang sepatutnya dilakukan suami ketika berada dalam bilik bersalin bersama isteri.

"Tujuan suami berada di samping isteri ketika hendak bersalin adalah memberi sokongan dan kekuatan. Dalam hal bersalin ini, isteri tak dapat nak kongsi kesakitan.

"Sebab itu, suami perlu memberi sokongan moral. Selain itu, suami perlu memelihara dan menjaga maruah isteri di hadapan petugas hospital. Memastikan auratnya ditutup dengan baik.

"Si suami juga kena sentiasa baca doa daripada ayat-ayat suci Al-Quran bagi memudahkan proses bersalin dan bersedia untuk apa yang perlu dilakukan selepas bayi itu lahir," katanya.

Selain orang ramai yang tidak bersetuju dengan perbuatan Aliff itu, bekas penyampai radio popular, Faizal Ismail turut melahirkan rasa kesal tindakan sedemikian.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SUFIAN SUHAIMI AKUI IBU ELFIRA LOY SELESA DENGANNYA

"Mama Elfira selesa dengan saya. Kadang-kadang saya panggil aunty dan ada kalanya saya terpanggil mama. Boleh dikatakan dia adalah orang yang paling rapat dengan saya pada masa ini.

"Selain itu memandangkan keluarga saya jauh di johor, hubungan baik tersebut bukan sahaja terhadap Elfira tapi juga dengan ibu dan adik-beradik dia.

"Saya rasa seperti ada keluarga kedua di sini," jelas penyanyi Sufian Suhaimi mengenai hubungannya dengan ibu pelakon Elfira Loy, Filzah Yusoff .

Sejak akhir-akhir ini, memang tengah hangat hubungan Elfira Loy dan Sufian Suhaimi diperkatakan umum. Malah peminat juga seakan merestui hubungan mereka.

Bukan sahaja peminat, malah ibu Elfira juga dikhabarkan berkenan dengan Sufian sehingga jejaka itu memanggilnya 'Mama'.

Kelmarin, Elfira membuat kejutan dengan mengajak Sufian menaiki helikopter sempena meraikan hari ulangtahun kelahiranya yang ke-25 di The Shorea, Seremban, Negeri Sembilan.

Klik untuk gambar besar

Lebih istimewa apabila ibu Elfira sendiri terlibat menyiapkan dekorasi majlis meraikan Sufian yang turut dihadiri kenalan rapat penyanyi itu.

Pasti peminat Elfira dan Sufian tidak sabar melihat pasangan ini ke fasa seterusnya.

Biarpun mendapat kritikan negatif mengenai hubungan mereka berdua kerana kontroversi lalu membabitkan bekas kekasihnya yang dikatakan ditinggalkan sejak mengenali Elfira, namun beliau melihat ianya sebagai perkembangan positif dalam merapatkan lagi hubungan itu.

Apa-apa pun perkara yang baik kita doakan sahaja. Kalau ada jodoh tak ke mana.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SELAMAT BERSALIN 22 OKTOBER LALU - 'FARIS SALAZAR', NAMA BABY BOY HANI FADZIL

"Alhamdulillah syukur, tujuh hari lalu pada 22 Oktober 2020 pukul 7.07 pagi, saya selamat melahirkan bayi seberat 3.42 kilogram yang memberi kegembiraan buat kami.

"Perkenalkan inilah cahaya mata kami, Faris Salazar," tulis pengacara dan penyampai radio, Hani Fadzil yang berkongsi berita gembira memaklumkan bahawa dirinya sudah selamat melahirkan bayi sulungnya pada 22 Oktober lalu, selepas tujuh hari.

Menurut Hani atau nama sebenarnya Intan Farhani Mohd. Fadzil, 29, bayi lelaki tersebut juga sudah diberikan nama dengan memilih 'Faris Salazar'. Dalam pada itu, Hani turut menjelaskan makna di sebalik pemilihan nama puteranya itu.

Klik untuk gambar besar

Dalam hantaran tersebut yang dimuat naik di laman Instagram, penyampai radio Era itu juga memuat naik gambar bayinya, namun memilih untuk tidak mendedahkan lagi wajahnya.

"Faris bermaksud yang alim, manakala, Salazar diterbitkan daripada dua perkataan iaitu Salah bermaksud kebaikan dan Zahar bermakna bergemerlapan. Terima kasih atas segala doa, semoga anak kami membesar sihat dan menjadi anak yang baik seperti ibu bapanya," katanya.

Sebelum ini, Hani berkongsi berita gembira mengenai kehamilannya selepas tiga tahun mendirikan rumah tangga dengan Wan Faiz pada 7 Julai 2017.

www.myartis.com / Sumber & foto: Astro Gempak, Instagram Hani Fadzil & Wan Faiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - AKHIRNYA KAKAK SITI NURHALIZA BERHIJAB

Selepas Siti Nurhaliza dan Siti Saerah mengenakan tudung penuh, kini tiba pula giliran kakak mereka iaitu Saida Tarudin untuk bertudung sepenuhnya.

Inilah yang dikatakan berkat bulan Ramadhan, bulan perubahan dan kemuliaan yang mampu membuat insan berubah ke arah yang lebuh baik. Tahniah diucapkan!


KONGSI VIDEO TERAWIH BERJEMAAH DI PUSAT BOLING - NETIZEN PUJI PRODUKSI SHEILA RUSLY

Pelakon dan penerbit Sheila Rusly menerusi laman Instagram telah berkongsi satu video suasana terawih dan kelihatan suaminya, Jinggo mengimamkan kru dan pelakon drama 'Ratu Tenpin'.

Meskipun sibuk menjalani penggambaran, syarikat produksi JS Pictures Sdn Bhd tidak melepaskan peluang untuk melakukan ibadah terawih secara berjemaah di sebuah pusat boling semalam.

Dalam entri tersebut, Sheila turut menyertakan kapsyen meskipun sibuk dengan penggambaran namun ia bukan alasan untuk tidak menunaikan solat terawih.

Klik untuk gambar besar

"Malam ke 8. Tiada lagi alasan. Islam itu syumul. Iftar & terawih wt my extended family. Solat Isyak dipimpin oleh Tuan Hj Jinggo @jinggo_jspictures manakala Solat Sunat Terawih dipimpin oleh saudara," tulis Sheila.

Perkongsian video itu mendapat pelbagai reaksi daripada netizen yang memuji produksi Sheila yang tetap mengutamakan ibadah. Kata netizen lagi, tindakan tersebut secara tidak langsng memberi contoh kepada produksi lain supaya mengutamakan solat walau dimana pun berada.

Difahamkan, drama 'Ratu Tenpin' itu berkisahkan mengenai sukan boling dan dibintangi oleh pelakon utama Elisya Sandha, Fify Azmi, bekas pemain boling kebangsaan, Syaidatul Afifah, Nazim Othman, Wani Kayrie dan ramai lagi.

www.myartis.com / Sumber & foto: Rotikaya & Instagram Sheila Rusly

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SAMAN FITNAH, INI ULAS PEGUAM AZWAN ALI: "2 TAHUN PENJARA ATAU DENDA"

"Barangsiapa yang menuturkan, menerbitkan kata-kata tohmahan dan fitnah, hukumannya di bawah Seksyen 500 akta yang sama kanun keseksaan yang memperuntukkan hukuman dua tahun penjara dan denda atau kedua-duanya sekali," kata peguam yang dilantik oleh pengacara sensasi Azwan Ali iaitu Azfar dari Firma guaman Shaharudinali Azfarazmi & Co.

Baru-baru ini, kontroversi yang sedang berlaku diantara Azwan Ali atau lebih mesra dikenali sebagai Diva AA dan pelakon Rozita Che Wan semakin hari, semakin panas sehingga ia telah melibatkan kes polis.

Peguam Diva AA telah membuat penerangan secara ringkas mengenai konflik yang tercetus diantara pengacara dan pelakon ini. Menerusi video yang telah dimuatnaik oleh Diva AA di laman Instagram semalam, peguam Azfar menasihati orang ramai agar menjaga tutur kata dan pernyataan yang boleh mengundang fitnah.

Dalam masa sama, ketika dihubungi oleh pihak media, peguam Azfar berkata beliau tidak boleh mengulas secara lanjut mengenai kes ini kerana bimbang akan mengganggu siasatan PDRM. Pengacara terkenal itu turut berharap agar pihak berkuasa dapat membuat keputusan yang terbaik agar dia mendapat keadilan yang sewajarnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASHA AZIZ PEGANG PADA PRINSIP SEPANJANG 30 TAHUN JADI MODEL: "PERGI CARI GAMBAR SAYA BERBIKINI, ADA TAK?"

Pelakon dan model, Nasha Aziz masih lagi kekal relevan di pentas peragaan ketika menghadiri pertunjukan fesyen Muslimah tempatan, Munawwareen yang berlangsung di Hotel Shangri-La, Kuala Lumpur pada Khamis, meskipun sudah 30 tahun dalam dunia model. Pelakon ini turut dipilih menjadi muse kepada jenama Muslimah tersebut.

Berkongsi antara pengalaman 30 tahun sebagai model, Nasha atau nama sebenarnya Noraishah Abdul Aziz, 51, mendedahkan dia pernah melarikan diri dari sebuah uji bakat iklan jenama antarabangsa kerana perlu berbikini kerana melanggar prinsipnya sebagai model.

"Ketika itu umur saya baru 19 tahun dan saya dijemput untuk menghadiri satu sesi uji bakat jenama antarabangsa yang popular. Saya lihat semua model di situ memakai bikini kerana konsep diberikan adalah tepi pantai. Saya pun berlari keluar dari bilik uji bakat dan memberitahu tidak mahu menjadi model," katanya.

Klik untuk gambar besar

Bagaimanapun, Nasha berkata sudah tertulis rezekinya apabila dia tetap diberikan peluang untuk beraksi serta dibenarkan memakai pakaian lebih sopan untuk menjalani sesi uji bakat.

"Ketika itu saya bernaung di bawah agensi milik Puan Seri Tiada Jacquelina dan dia memberitahu klien sudah melihat profil dan berminat untuk saya menyertai mereka. Mereka membenarkan saya memakai kemeja-T dan seluar serta memberi bola dan gelung untuk beraksi.

"Saya buat uji bakat itu dengan bersahaja dan Alhamdulillah seminggu seleaps itu, saya mendapat panggilan diterima membintangi iklan komersial tersebut," ujarnya.

Dalam pada itu, Nasha berkata sejak daripada itu, dia percaya dengan bakat dikurniakan kepada dirinya tanpa perlu melanggar prinsip yang dipegang sepanjang bergelar seorang model.

"Sama juga jika saya dijemput oleh Zhang Toi dan Jimmy Choo di New York atau London, saya meletakkan syarat untuk pakaian yang akan diperagakan.

"Bagi saya kerana bakat yang ada, mereka percaya dengan kebolehan saya dan mahu saya memperagakan koleksi mereka. Pergi cari gambar saya berbikini, ada tak? Itu yang membuatkan saya masih bertahan dalam dunia model hingga ke hari ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBULAN LEBIH PEMUDA CEDERA KEMALANGAN KERJA - ERMA FATIMA GEMBIRA & PUAS HATI

Masihkah anda ingat lagi sekitar bulan Jun lalu dimana seorang pemuda yang sanggup menghadiri temuduga kerja di syarikat pengarah dan pelakon Erma Fatima meskipun sedang menahan sakit akibat kemalangan motosikal selepas dilanggar lari ketika dalam perjalanan untuk menghadiri temuduga kerja dengannya.

Dek kerana itu, Erma yang memuat naik mengenai kisah pilu di laman Instagram miliknya itu telah memuji kecekalan dan semangat yang ditunjukkan oleh pemuda tersebut yang mengalami patah tulang rusuk dan memerlukan masa untuk sembuh.

Kagum dengan semangat yang ditunjukkan, Erma memberitahu dia bersetuju menerima calon tersebut sebagai pekerja dan sanggup menunggu pemuda itu sehingga benar-benar sembuh daripada kecederaan.

Terkini, Erma setakat ini berpuas hati dengan mutu kerja diberikan pemuda dikenali Ahmad Muzammil Mohd Haflan, 33, yang kini lebih sebulan berkhidmat di syarikatnya.

"Alhamdulillah, dah lebih sebulan pun dia (Ahmad Muzammil) bekerja dengan saya. Syukur, niatnya memang murni dan dia betul-betul perlukan kerja dimohon.

Klik untuk gambar besar
"Saya gembira dan puas hati dengan hasil kerjanya di bahagian video. Cuma, saya takkan lupa keadaan dia ketika datang untuk menghadiri sesi temuduga berkenaan.

"Saya amat terkejut sewaktu melihat dia datang dengan keadaan berlumuran darah, begitu juga resume diberikan kepada saya. Puas saya pujuk dia, suruh ke klinik dapatkan rawatan dahulu.

"Katanya, dia perlukan sangat kerja dan akan ke klinik selepas selesai sesi temuduga. Alhamdulillah, dia memang saya lihat bekerja dengan bersungguh-sungguh," ujarnya.

Erma ditemui baru- baru ini berkata dia sudah pun mengotakan janji kepada pemuda itu untuk menawarkan kerja bersesuaian di syarikatnya mengikut kelayakan dimiliki.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMBALI KE IG - POSTING PERTAMA LITTLE MISS KHAN RAIH RIBUAN LIKES

Selepas hampir setahun 'senyap', akhirnya kemunculan adik kepada pelakon, pengacara dan usahawan Noor Neelofa iaitu Ameera Khan yang turut sinonim dengan panggilan 'Little Miss Khan' kembali aktif di laman Instagram. Foto pertama yang dimuatnaik oleh Ameera itu nyata menghilangkan rindu netizen.

Tidak sampai 10 minit berkongsi foto, lebih 500 komen dan hampir 12,000 tanda suka diterima Ameera. Rata-rata netizen memberikan reaksi di atas kepulangannya ke dunia sosial.

Terdahulu, kelibat Ameera di majlis perkahwinan kakaknya nyata mengubat kerinduan netizen. Neelofa terdahulu ada meminta ramai supaya menghormati pendirian adiknya itu dan akui Ameera akan aktif di media sosial sebagaimana remaja seusianya dalam tempoh terdekat.

Klik untuk gambar besar

www.myartis.com / Sumber & foto: Media Hiburan & Instagram Ameera Khan (Little Miss Khan)

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MELAWAK PASAL KETIAK PUTIH - NETIZEN MENEMPELAK SAKINAH

"Yes I choose a dark look for my make up so that my ketiak can look putih hokay. So tiada lagi produk muka putih tangan hitam," tulis pelakon Sharifah Sakinah yang kembali mencuri perhatian netizen menerusi sekeping foto bergaun strapless hitam.

Menerusi entri terbabit, Sakinah memberitahu dia sengaja menyolek wajahnya menjadi lebih gelap supaya menonjolkan bahagian ketiaknya yang putih.

Entri mencuit hati itu mendapat lebih 500 komen netizen yang terhibur dengan personaliti Sakinah. Bagaimanapun, ada juga segelintir netizen menempelak tindakan Sakinah memuatnaik foto seksi itu dan mengaitkan dengan pemergian neneknya minggu lalu.

"Al-fatihah... Baru kehilangan nenek. Semoga diberikan hidayah untuk menghormati arwah," tulis salah seorang pengguna di ruangan komen Instagram Sakinah.

Klik untuk gambar besar

www.myartis.com / Sumber & foto: Astro Gempak & Instagram Sharifah Sakinah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMLAH PENGIKUT IG NAIK MENDADAK - NANA LUAH RASA SYUKUR

Pasti ramai yang tidak sabar melihat Siti Nordiana, Haiza, Ezad Lazim, Acong, Faradhiya dan Nassier Wahab beraksi di pentas akhir Gegar Vaganza 2 (GV2) kan?

Peserta GV2 masing-masing mempunyai aura yang tersendiri. Namun berdasarkan persembahan semasa, nampak gayannya peluang untuk Siti Nordiana merangkul gelaran juara adalah lebih tinggi.

Pada konsert minggu kelapan, Nana sekali lagi mendapat tempat pertama dengan lagu 'Mengapa' nyanyiannya. Tidak dinafikan nyanyian Nana memang powerful sungguh. Jika mutu persembahan yang sama ditunjukkan, pasti dengan mudahnya gelaran juara akan menjadi milik Nana.

Apa pun, sejak menyertai program GV2, peminat Nana semakin bertambah. Ini dapat dibuktikan melalui jumlah pengikut di Instagramnya yang dulu cuma 100 ribu pengikut, sekarang ia meningkat sehingga lebih 200 ribu. Nana sendiri mengakui pertambahan peminatnya ini.

"Jika dahulu follower Nana lebih kurang 100 ribu sahaja tetapi selepas GV, follower sudah meningkat sehingga lebih 200 ribu. Alhamdulilah, syukur.

"Dan jumlah yang like pun dah bertambah. Dulu nak dapat like 500 pun susah. Sekarang alhamdulilah, pos apa-apa pun like ribu-ribu. Terima kasih sangat kepada peminat yang sokong Nana.

"Nana gembira sangat. Segala pengorbanan untuk GV, ulang alik dari Seremban, ambil kelas vokal dan sebagainya akhirnya berbaloi.

"InsyaAllah, selepas ini Nana akan terus berkarya demi peminat," ujar Nana dipetik sebagai berkata.

Diharap selepas tamatnya GV2, Nana akan terus aktif menyanyi untuk melepaskan kerinduan para peminatnya. Good luck and all the best untuk final GV2.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PEMINAT BERANG 'KIMCY' BERLAGAK SOMBONG - INI JAWAPAN STACY

Penyanyi Stacy atau nama penuhnya Ummu Syaikhah Stacy Anam meluahkan rasa kesal apabila ada pihak menyifatkan beliau dan suaminya, Akim Ahmad sombong gara-gara tidak melayan peminat.

Stacy nyata terkejut apabila dituduh sedemikian. Perkara itu membuatkan Stacy menegur peminat berkenaan di akaun Instagramnya.

Katanya, beliau dan suaminya itu sebaliknya seorang yang mesra peminat dan tidak pernah mengabaikan mana-mana individu yang menegurnya jika ditemui di mana-mana sekali pun.

"Assalamualaikum.. terlebih dahulu saya nak cakap yang saya tak de niat nak AIBkan sesiapa. Ye la memang nasib kami ja yang diaibkan. saya tidak pernah marah sampai begini.. Adik ku sayang dah lah ini bulan ramadhan pastu ayat-ayat awak tidak kena dengan penampilan awak..

"Ceritanya, malam tadi kami pergi membeli barang- barang rumah di homepro, memandangkan baru pindah rumah petang tadi.. dikesibukan mencari barang, ramai juga yang menyapa kami dan kami siap buat macam meet and greet lagi depan kedai tu, yalah bersyukur orang-orang yang sukakan kita selalu mendoakan yang terbaik untuk kita, jadi kami memang berbesar hati dan menghargainya sangat, terima kasih Alhamdulillah, ramai juga yang kami jumpa tadi.

--- IKLAN ---

"Macam mana adik ni boleh cakap kita gitu? Maybe kita tak berapa dengar. Walaupun kami menyanyi tapi pendengaran kita sama sahaja tau, tiada yang hebat suara, sampai semut pun boleh dengar. So kesimpulannya saya tak kisah awak nak buruk kan kami tapi saya kesian dan nak nasihatkan awak yang ayat-ayat yang awak pakai tu tak cool atau swag la.. memalukan diri, lagi-lagi dengan penampilan awak.. saya minta maaf jika terkasar bahasa cuma kami juga punya hak.. Hak untuk bersuara.

"Kami manusia juga seperti anda, rasa sakit juga kalau dicarut.. jangan salah gunakan laman sosial untuk mencerminkan perwatakan anda. Kita orang MALAYSIA tiada pegang Grammy Awards pun tak pe.. Awards menghormati antara satu sama lain lagi HEBAT! Selamat bersahur....," ujar Stacy.

Sumber: Stacy IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"KITA TAK LAYAN DIA HANTAR GAMBAR PRIVATE PART..." - NAD ZAINAL

Pelakon Nad Zainal yang rimas diganggu lelaki gila seks itu menyeru orang ramai supaya berhati-hati dengan seorang individu tidak dikenali yang kerap menghantar mesej tidak senonoh di laman Instagram. Menurut Nad, lelaki berkenaan bukan sahaja menghantar mesej lucah kepadanya malah bertindak lebih berani dengan menghantar foto kemaluan menerusi ruangan mesej peribadi.

"Banyak kali sangat dia hantar mesej, kita tak layan dia hantar gambar private part. Ini segelintir mesej lucah yang ada di inbox... okay nak sekat dia dah, tapi guys tolong report ya.. Saya sedang bersihkan inbox (ruangan mesej) kerana nak fokus pelancaran produk baru, tiba-tiba perasan makhluk ini tak putus asa," katanya menerusi Instagram.

Sementara itu, pelakon telefilem 'Fatonah Azali' berkata tindakan tidak bermoral tersebut boleh mengundang bahaya kepada wanita. Justeru itu, dia meminta bantuan pengikutnya untuk menyekat dan melaporkan akaun tersebut.

Klik untuk gambar besar

"Tolonglah laporkan akaun mamat ni, dari negara mana tak pasti. Rasanya untuk sesiapa sahaja tak elok apabila DM (mesej) wanita macam ini, rimas dan merbahaya. Ini semua punca-punca kepada kes rogol dan kes scam (penipuan)," ujarnya.

Ini bukanlah pengalaman pertama Nad Zainal kerana sebelum ini dia turut pernah berkongsi cerita kawannya yang menjadi mangsa lelaki gila seks di laman Instagram. Lelaki tidak dikenali itu menggunakan akaun Instagram palsu meminta gambar lucah.

www.myartis.com / Sumber & foto: mStar & Instagram Nad Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN MAHU 'TAMPAR' DS NAJIB - CHEF WAN MOHON MAAF

"Kepada Datuk Seri Najib, pagi ini saya memohon maaf secara terbuka kerana bahasa kasar yang saya telah gunakan diwaktu saya merasa amat marah.

"Ya saya mengaku silap bila dirasuk syaitan dan naik marah," demikian kata tukang masak terkenal, Chef Wan hari ini yang membuat permohonan maaf terhadap Datuk Seri Najib Razak selepas kenyatannya sebelum ini yang mahu menampar bekas Perdana Menteri itu pada Ahad lalu.

Pada masa sama, Chef Wan berkata, sebagai ahli politik sepatutnya mereka menerima kritikan dengan hati yang terbuka. Selain itu Chef Wan tetap bertegas dengan kenyataannya tempoh hari adalah benar.

Klik untuk gambar besar

"Tetapi jika kita buat kesalahan yang besar, kita mesti telan maruah diri untuk mengakku kesilapan diri kita seperti yang lakukan pagi ini. Tetapi tidak bermakna apa yang hujahkan semalam tidak betul”

"Yang mana kaki mengampu dan membodek di luar sana, satu saja nak pesan. Mereka tidak alami apa yang kami (anak felda) selama dua generasi untuk berada di tahap sekarang," tulisnya lagi.

Terdahulu, Che Wan dikatakan mengeluarkan kenyataan mahu menampas DS Najib ketika hadir berkempen untuk Pakatan Harapan di Felda Sungai Koyan kerana tidak berpuas hati dengan pentadbiran beliau kepada anak-anak Felda.

www.myartis.com / Sumber & foto: mStar & Instagram Chef Wan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPURDAH, STATUS 'MOTHER OF TWO' - HANA AZRAA & PU ABU SUDAH BERBAIK?

Menerusi laman Instagram, isteri kepada pendakwah bebas PU Abu Sufyan, Hana Azraa telah memuatnaik sekeping foto berpurdah. Foto itu menunjukkan Hana menggayakan selendang berwarna 'turquoise' bersama jubah di sebuah pusat membeli-belah.

"Hidup adalah sebuah ujian. Jika Allah menjawab doa doamu bererti Allah ingin meningkatkan keimananmu. Jika Allah menunda doamu bererti Allah ingin meningkatkan kesabaranmu. Jika Allah tidak menjawab doamu maka yakinlah bahawa Allah memiliki sesuatu yan lebih baik buatmu," tulisnya sebagai kapsyen.

Tindakannya kembali memakai purdah telah menimbulkan persoalan kepada pengikutnya serta mengundang kecaman. Namun, terdapat segelintir pengikut yang bersikap positif dan menerima perubahan tersebut dengan hati terbuka.

Klik untuk gambar besar

Hasil pemerhatian, menerusi kemas kini terbaharu pada keterangan bio Instagram Hana, dia meletakkan keterangan 'Mother Of Two' (ibu kepada dua orang anak). Terdahulu, Hana meletakkan status 'Single Mommy' (ibu tunggal) selain turut meletakkan sekeping foto dirinya tidak berpurdah lagi dan ia menjadi tanda tanya ramai pihak.

Hana pernah mendedahkan hubungannya dan PU Abu sudah ibarat telur di hujung tanduk dan dalam proses perceraian. Namun, perkara itu dinafikan Abu dan menjelaskan hubungan mereka masih berlangsung sebagai suami isteri. PU Abu dan Hana yang berstatus janda anak satu telah mendirikan rumah tangga pada Mei lalu.

Kisah rumah tangga PU Abu menjadi perhatian umum apabila bekas isterinya, Ain 'Afini mendedahkan telah diceraikan suaminya selepas memilih untuk bernikah dengan Hana. PU Abu bernikah dengan Ain pada 31 Ogos 2018 namun menceraikan isterinya yang sedang hamil itu pada 13 Mac lalu menerusi aplikasi WhatsApp. Konflik mereka selesai apabila jatuhnya talak pada 16 Mei lalu. PU Abu dan Ain dikurniakan seorang bayi lelaki, Muhammad Adam Aysar pada 7 Jun 2019.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA NIAT BULI HAN-BYUL - KUCAIMARS AKUI LEMAH BAHASA INGGERIS

"Mungkin penonton salah faham dengan situasi itu. Kalau dekat luar, saya dan Han-Byul... memang kami bercakap macam tu. Saya selalu cakap Bahasa Melayu dekat dia. Kemudian baru saya akan terangkan balik dekat dia. Pada masa sama, buat isyarat badan. Kemudian dia akan faham apa yang saya nak sampaikan.

"Tetapi apabila saya buat begitu di set MeleTOP, orang anggap lain pula. Mereka ingat saya nak buli dia sebab tak tahu Bahasa Melayu," kata penyanyi Kucaimars yang menafikan dia bersikap biadap terhadap peserta dari Korea Selatan iaitu Jang Han-Byul gara-gara bertutur dalam Bahasa Melayu menerusi sebuah program hiburan pada Rabu lalu.

Kucaimars atau nama sebenarnya Amirul Husyairi Nani, 22, berkata, apa yang disaksikan penonton menerusi rancangan itu merupakan cara sebenar dia berkomunikasi dengan Han-Byul sejak mereka menyertai Big Stage musim kedua.

Klik untuk gambar besar

Mengakui lemah dalam penguasaan Bahasa Inggeris, Kucaimars menjelaskan dia tiada niat untuk membuli Han-Byul sebaliknya menganggap ia situasi yang sengaja diperbesarkan netizen: "Asalnya netizen anggap ia perkara lucu sahaja. Tetapi bila ia menjadi viral dan sudah ramai yang tengok, mereka mula cari kesalahan pula.

"Bagi saya ia perkara biasa sahaja. Tiada yang serius. Saya bukan nak buli dia. Kalau saya speaking nanti lagilah macam-macam benda mencarut yang keluar. Saya akui, saya memang lemah untuk bercakap Bahasa Inggeris. Takut nanti dia lagi tak faham. Jadi lebih baik saya cakap Bahasa Melayu tetapi untuk menggunakan isyarat tangan," ujarnya.

Dalam pada itu, penyanyi muda yang juga peserta program realiti Big Stage musim kedua ini menjelaskan dia akan lebih berhati-hati dan menjaga dalam tutur kata. Hubungan kami sehingga hari ini ok sahaja... tiada apa-apa pun. Selepas ini mungkin saya akan lebih berhati-hati. Kalau mereka suruh saya bercakap dengan han-Byul, saya tak mahu bercakap dah... merajuk!" selorohnya.

Selain Kucaimars dan Han-Byul beberapa peserta Big Stage lain seperti Irfan Harris, Santesh dan Adzrin turut dijemput menghadiri program MeleTOP bagi mempromosikan rancangan itu. Bagaimanapun, tindakan Kucaimars yang tidak menggunakan Bahasa Inggeris ketika berkomunikasi dengan peserta dari Korea Selatan itu dipersoalkan netizen di media sosial.

Situasi itu menimbulkan rasa kurang senang peminat kerana Han-Byul kelihatan terpinga-pinga untuk memahami perbualannya dengan Kucaimars. Big Stage merupakan pertandingan nyanyian yang bersiaran selama lapan minggu, menggabungkan penyanyi muda popular atau 'budak baru nak up' (BBNU) yang terdiri daripada Malaysia, Indonesia, Brunei, Thailand dan Korea Selatan.

www.myartis.com / Sumber & foto: mStar & Instagram MeleTOP

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SHUK HADIAHKAN ISTERI IPHONE 12

Menerusi satu perkongsian di laman Instagram, pelawak dan penyampai radio Hot FM, Shuk Sahar dilihat baru-baru ini ada memberikan kejutan berupa telefon bimbit terkini model Iphone 12 khusus buat isteri tercintanya, Rossalennah Natassyiah Asshaferah.

Ini kerana, menurut Shuk, isterinya itu sudah pun lama menyimpan hasrat untuk menggunakan telefon bimbit jenama berkenaan selain sebelum ini dia juga jarang dapat isi masa bersama atas komitmen kerja.

Shuk berkongsi perkara tersebut menerusi sedutan video yang boleh ditonton dalam versi penuh menerusi saluran YouTube rasminya.

"Asalamualaikum guys... Baru2 ni wife saya agak merajuk dekat saya. Sebab saya takde masa untuk dia. Kadang2 balik rumah tu cuma berlaga bahu saje..tak sempat nak borak2..balik rumah kadang2 terus letak kan kepala dekat bantal.

Klik untuk gambar besar

"So dia agak monyok sikit sejak dua menjak ni. So saye sebagai suami yang baik dan gentlement! Saya beri dia kejutan yang tak di sangkah2 guys.

"Sebenarnya wife saya teringin sangat nak pakai iphone..jadi malam ni saya tunaikan impian dia untuk pakai iphone! So nak tengok full video boleh pergi ke shukchannel!

"Korang mesti tak percaya berapa harga iphone tu.. saya dapat murah gila!" tulisnya panjang lebar menerusi kapsyen di Instagram.

Terdahulu, Shuk dan isterinya yang mesra disapa sebagai Sera, mendirikan rumah tangga pada 20 Disember 2015 di Kampung Ulu Sapi, Beluran Sandakan, Sabah dan pasangan ini dikurniakan dua orang cahaya mata.

www.myartis.com / Sumber & foto: Astro Gempak & Instagram Shuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISOAL KENAPA SEMUA ANAK LELAKI - INI JAWAPAN LINDA RAFAR

"Alhamdulillah saya dikurniakan lima anak lelaki dan seorang berada di Jannah. Ramai yang tanya kenapa semua lelaki?

"Kenapa tidak ada perempuan? Ya Allah macam mana Linda nak jawab pemberian Allah ya? Jika boleh bertanya sila tanya pada Allah kenapa dan mengapa?" tulis pelakon Linda Rafar menerusi laman Instagramnya.

Pada status tersebut, Linda menjelaskan dia tidak mempunyai jawapan untuk persoalan pelbagai pihak yang sering mempersoalkan mengenai anak-anaknya yang kesemuanya lelaki.

Tambah Linda, anak-anaknya adalah amanah Allah yang perlu dijaga dan bukan untuk dipersoalkan. Bagi Linda atau Azlinda Rafar, 40, dia bersyukur dengan segala yang telah diaturkan oleh Allah buatnya.

"Bagi linda semua ini amanah Allah yang perlu dijaga dan disyukuri. Tak perlu persoalkan kenapa lelaki?

Klik untuk gambar besar

"Kenapa tak ada perempuan? Linda tak boleh jawab soalan itu. Bagi saya, bersyukur sahaja dengan apa yang Allah dah aturkan," katanya.

Rata-rata pengikutnya di laman sosial Linda turut bersetuju dengan kenyataannya dan ada juga yang berkongsi pengalaman yang sama.

Untuk makluman, anak lelaki Linda iaitu Memen atau Rezaimin Keifli telah meninggal dunia pada 5 Julai 2014. Allayarham adalah anak hasil perkahwinan pertama Linda dengan bekas pelumba kereta, Keifli Othman.

Siapakah beliau untuk mempersoalkan rezeki yang sudah ditentukan buat dirinya. Kami harap Linda bersabar.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKUI SUDAH NIKAH SENYAP - AFIQ MUIZ MOHON DIBERI MASA JELASKAN

"Benar saya sudah bernikah pagi tadi (Selasa)... Selebihnya nanti saya kongsi kerana buat masa sekarang tidak sesuai," ujar pelakon Afiq Muiz yang kini selamat bergelar suami kepada aktres baharu, Pachara Apin atau nama penuhnya Pachara Emmanuel Apin, 28, berasal dari Kota Kinabalu, Sabah, pada pagi Selasa.

Berita pernikahan secara senyap ini disahkan sendiri oleh pelakon 'Jodoh-Jodoh Anissa' dan 'Air Mata Syurga' itu. Afiq bagaimanapun enggan mengulas lanjut mengenai pernikahan mereka buat masa ini.

Pemilik nama penuh Muhammad Afiq Muiz Aman, 27, berkata, majlis pernikahan mereka berlangsung di Bangi, Selangor dan ia dilakukan secara tertutup yang hanya dihadiri oleh ahli keluarga terdekat kedua-dua belah pihak dan kenalan rapat sahaja.

Klik untuk gambar besar

Dalam satu majlis akad nikah, Afiq bergelar suami dengan sekali lafaz dan pihaknya menyerahkan mas kahwin sebanyak RM300 kepada pengantin perempuan. Antara rakan artis yang menghadiri majlis akad nikah kedua-dua mempelai ialah pelakon Beego dan Syafie Naswip.

Menerusi akaun Instagram (IG)Story Pachara, dia telah memuatnaik fotonya serta video ketika majlis pernikahan tersebut berlangsung. Pasangan tersebut manis sedondon memakai busana berwarna krim lembut.

Sementara menerusi IG Story Syafie, dia juga dilihat turut merakam momen ketika majlis itu berlangsung. Untuk makluman, Syafie bakal menjadi adik ipar kepada Afiq apabila dia akan mengikat tali pertunangan dengan aktres Aishah Azman pada 7 April depan.

www.myartis.com / Sumber & foto: mStar, Astro Gempak, Instagram Afiq Muiz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BOB LOKMAN KEMBALI KE RAHMATULLAH

Kira-kira jam 3 petang tadi, pelakon dan penulis lirik terkenal, Bob Lokman atau nama sebenarnya, Mohd Hakim Lokman, 58, dilaporkan telah meninggal dunia di kediamannya di Kubang Kerian akibat komplikasi jantung.

Adiknya, Nazir Hakim Lokman, 32, ketika dihubungi mengesahkan perkara itu. Katanya, jenazah dibawa ke Hospital Universiti Sains Malaysia (HUSM) untuk dimandi dan dikafankan.

"Jenazah dijangka dikebumikan selepas solat Isyak di Tanah Perkuburan Islam Pulau Hilir Kubang Kerian selepas solat Isyak," jelasnya yang dipetik sebagai berkata Berita Harian.

Bob yang juga penulis lirik lagu 'Isabella' dan 'Taman Rashidah Utama' meninggalkan seorang balu, Relawati Daud dan tujuh cahaya mata.

Klik untuk gambar besar

Terdahulu, pada 8 April lalu Bob dimasukkan ke Unit Rawatan Rapi (ICU) Pusat Rawatan Sultan Ahmad Shah, Universiti Islam Antarabangsa Malaysia (Sasmec@IIUM) di Kuantan, Pahang kerana mengalami masalah cepat penat.

Pada 21 April lalu, Bob berpindah ke Institut Jantung Negara (IJN) untuk rawatan lanjut. Namun, akibat kekangan kewangan dialami, Bob hanya mendapatkan rawatan selama tiga hari di IJN dan keluar dari hospital serta balik ke Kelantan pada 24 April lalu.

Sebelum ini, Bob pernah menjalani pembedahan memasukkan alat Implantable Automatic Cardioverter Defibrillator (IACD) untuk menstabilkan denyutan jantungnya di Hospital Sultanah Bahiyah, Alor Setar, Kedah, pada awal Disember 2020.

Takziah diucapkan kepada keluarga Bob Lokman. Semoga rohnya dicucuri rahmat dan ditempatkan dikalangan orang-orang yang beriman. Amin. Al-Fatihah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISYAKI TERBABIT PEMERDAGANGAN ORANG - PELAWAK TERKENAL DITAHAN

Bagi membantu siasatan polis atas dakwaan kes pemerdagangan manusia di sebuah hotel di Kuala Pilah, Negeri Sembilan, seorang pelawak terkenal yang popular menerusi rancangan Maharaja Lawak telah ditahan dan direman empat hari. Peserta berkenaan pernah mendapat gelaran naib juara dalam pertandingan Maharaja Lawak Mega yang disertainya secara berkumpulan.

Menurut Ketua Polis Daerah Kuala Pilah, Superintendan Amran Mohd Ghani, lelaki berusia 40-an itu ditahan dalam serbuan Ops Pintas dilakukan kira-kira jam 10 pagi, Ahad lalu. Dalam insiden tersebut, polis berjaya menyelamatkan seorang wanita berketurunan Melanau daripada menjadi mangsa pemerdagangan orang bagi tujuan eksploitasi seks.

"Menerusi Ops Pintas, kami berjaya menahan seorang lelaki dan menyelamatkan seorang wanita berketurunan Melanau daripada menjadi mangsa pemerdagangan manusia bagi tujuan eksploitasi seks. Mangsa telah mendapat perintah perlindungan sementara dan ditempatkan di sebuah rumah perlindungan di Johor.

"Siasatan dijalankan mengikut Seksyen 12 Akta Antipemerdagangan Orang dan Antipenyeludupan Migran (ATIPSOM) 2007 yang memperuntukkan hukuman penjara tempoh tidak melebihi 15 tahun dan boleh dikenakan denda," kata Amran.

Hasil pemeriksaan pihak polis merampas sebuah kereta jenis Perodua Axia, beberapa bungkusan kondom, sejumlah wang dan empat buah telefon bimbit. Suspek juga dikenakan kompaun atas kesalahan merentas negeri tanpa kebenaran di bawah Peraturan-Peraturan Pencegahan dan Pengawalan Penyakit Berjangkit (Langkah - Langkah Di Dalam Kawasan Tempatan Jangkitan) (Pelan Pemulihan Negara) 2021. Suspek direman bermula Ahad hingga Khamis di bawah Seksyen 117 Kanun Prosedur Jenayah.

"Suspek direman selama empat hari manakala mangsa yang diselamatkan mendapat perintah perlindungan sementara dan ditempatkan di sebuah rumah perlindungan di Johor. Suspek juga dikenakan kompaun bagi kesalahan rentas negeri tanpa kebenaran mengikut Peraturan-Peraturan Pencegahan dan Pengawalan Penyakit Berjangkit (Langkah-Langkah Di Dalam Kawasan Tempatan Jangkitan) ( Pelan Pemulihan Negara) 2021. Siasatan lanjut berkaitan kes ini masih dijalankan bagi mengenal pasti rangkaian kegiatan pemerdagangan orang itu," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TOMOK DISAHKAN POSITIF C0V1D - BERSYUKUR ISTERI & ANAK-ANAK NEGATIF

Menerusi laman Instagram, penyanyi dan pelakon Tomok telah memaklumkan dia telah disahkan positif C0V1D dengan berkongsi paparan kit ujian C0V1D kendiri miliknya.

"Benda paling nak elak sekarang kena pada saya. InsyaAllah semoga baik saja. Yang penting, anak dan isteri negatif. Alhamdulillah," tulisnya.

Tomok yang juga vokalis kumpulan New Boyz berkata, perkara yang ingin dielakkannya selama ini akhirnya terkena juga. Penyanyi berusia 37 tahun itu kini menjalani kuarantin di rumah selepas disahkan positif C0V1D.

Klik untuk gambar besar

Difahamkan, kit ujian C0V1D kendiri itu dilakukan Tomok bersama isteri, Rahayu Abas serta anak mereka pada hari ini dan keputusan sedih berpihak buatnya apabila positif C0V1D.

Pada perkongsian dibuat itu, ramai rakan selebriti dan pengikut Tomok di media sosial mendoakan keselamatannya agar segera sembuh dan pulih. Malah, Tomok juga mengucapkan terima kasih pada semua.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI TAK KISAH ELIZABETH TAN TERIMA KOMEN NAKAL - PEMINAT PUJI SECOCOK BERSAMA

Menerusi perkongsian terbaru di laman Instagram, penyanyi dan pelakon Elizabeth Tan atau lebih mesra disapa sebagai Lizzy itu akhirnya ada memuat naik sebuah video bersama suaminya, Ding Siew Jim.

Sebelum ini, Lizzy telah 'meremukkan' hati peminat terutamanya lelaki apabila dia mengumumkan telah bergelar isteri orang sekitar pertengahan Mac yang lalu. Sejak berkahwin, penyanyi lagu 'Knock Knock' ini jarang sekali berkongsikan fotonya bersama suami di media sosial.

Menerusi hantaran tersebut, Lizzy dan suami beramah mesra bersama peminat dengan menjawab soalan-soalan terpilih yang diajukan netizen.

Klik untuk gambar besar

Antara soalan yang dijawab Lizzy dalam sesi Instagram Live itu adalah pekerjaan suaminya yang bekerja sebagai doktor perubatan dan mereka berdua belum lagi tinggal sebumbung meskipun sudah lebih dua bulan mendirikan rumah tangga.

Namun, yang lebih menarik perhatian adalah apabila dia diajukan soalan mengenai reaksi suami Lizzy apabila isterinya kerap kali menerima mesej dan komen nakal daripada peminat di setiap hantaran media sosialnya.

Ujar Jim, dia tidak kisah langsung mengenai perkara itu, begitu juga dengan Lizzy. Manakala dari soal rezeki zuriat, pasangan ini memaklumkan bahawa belum tiba masanya lagi untuk mereka berdua menimang cahaya mata.

Meninjau ruangan komen, rata-rata peminat memuji keserasian Lizzy dan Jim dan turut mendoakan agar perkahwinan mereka berdua terus diberkati dan bahagia sehingga hujung nyawa.

Untuk makluman, Elizabeth Tan dan Ding Siew Jim telah melangsungkan pernikahan pada tanggal 20 Mac 2021 secara tertutup dan tanpa pengetahuan peminat dan media.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZAM 2021 - PU ABU HARAP MENJADI LEBIH BAIK, TIADA LAGI KONTROVERSI YANG VIRAL

Pasti ada diantara kita yang akan cuba meletakkan matlamat dan azam yang ingin dicapai setiap tahun, setiap kali tibanya tahu baru. Begitu jugalah dengan pendakwah bebas, Pencetus Ummah (PU) Abu Sufyan yang berharap agar kedatangan tahun baru esok akan menjadikan dirinya seorang insan yang lebih baik.

Bahkan, katanya sebolehnya dia enggan lagi terpalit dengan segala kontroversi yang pernah mengaitkan namanya seperti yang terjadi dalam kehidupan rumah tangganya pada tahun mendatangkan.

"Moga momment ini menjadi titik permulaan buat aku untuk jadi insan yang lebih baik pada tahun 2021 yang bakal menjelang tiba nanti. Azam dan nekad aku untuk jadi seorang lelaki yang soleh, ayah dan suami yang bertaqwa.

"Segala kontroversi dan isu negatif yang viral tidak akan berlaku lagi pada tahun 2021. Viral pun harap biarlah isu-isu yang baik tu pun kalau media support. Heeee. Doakan ye," tutur PU Abu menerusi satu muat naik di laman Instagram miliknya.

Klik untuk gambar besar

Dalam entri tersebut, PU Abu berkongsi sebuah video yang memaparkan dirinya mengerjakan solat bersama PU Hafiz. Katanya, dia berasa bersyukur apabila diberikan kesempatan untuk solat dengan berimamkan PU Hafiz yang disifatkan sebagai individu yang banyak memberi bimbingan kepadanya.

"Alhamdulillah diberikan kesempatan diberikan murabbi ku ketika zaman pencetus ummah dulu.Seronok berimamkan dengan org baik ni, tinggi ilmunya, baik akhlaknya lebih-lebih lagi seorang hafiz quran. Moga Allah sentiasa rahmati seluruh hidup murabbi ku," ujarnya.

Sebelum ini, PU Abu pernah mencetuskan kontroversi apabila kisah pengolakan rumah tangganya menerusi perkahwinan keduanya dengan Hana Azraa menjadi perhatian umum. Terdahulu, PU Abu berkahwin dengan Ain Afini Latif, sebelum dikatakan berpisah pada Mei 2019. Menerusi dua perkahwinan itu, PU Abu mempunyai dua anak lelaki, Muhammad Adam Aysar dan Muhammad Uwais Al-Mateen.

www.myartis.com / Sumber & foto: Astro Gempak & Instagram PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


THROWBACK MOMEN TUNANG: "SEBAK SANGAT... SYUKUR DIKURNIAKAN RASA INI" - ELFIRA

"El tak pernah share sangat gambar masa tunang because this was me during the engagement day sebak sangat, sebak sesebak sebaknya, haha. Bersyukur dikurniakan rasa ini. Bersyukur diberikan nikmat merasai doa dikabulkan. Pengalaman yang lama mengajar El erti kesabaran, ketabahan & keyakinan terhadap petunjuk dari Allah SWT. Sabar itu memang indah.

"To whoever yang mengalami masalah yang terkunci dihati sehingga berat untuk dibacarakan, bicarakanlah kepada Allah. Semoga Allah juga memmberikan petunjuk kepada kalian," demikian kongsi pelakon Elfira Loy yang mengibas kembali detik pertunangan bersama suaminya, Muhamad Faris Khairol Anuar menerusi kemas kini terbaru di akaun Instagramnya.

Menurut Elfira, dia mempunyai sebab tertentu kurang berkongsi foto sewaktu majlis pertunangannya. Dalam perkembangan terbaru, Elfira yang mendirikan rumah tangga dengan Faris pada 1 Januari lalu selepas mengikat tali pertunangan pada 2 September 2018 itu hanya mengumumkan dirinya sedang hamil namun tidak mahu mendedahkan usia kandungannya.

Klik untuk gambar besar

www.myartis.com / Sumber & foto: Astro Gempak & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


22 GAMBAR - PERCUTIAN SCHA ALYAHYA & AWAL ASHAARI BERSAMA LARA ALANA DI LONDON

Baru baru ini, Scha al-Yahya dan Awal Ashaari telah terbang ke kota London bersama anak mereka Lana Alana untuk menikmati percutian musim panas di sana.

Ini pun bukanlah percutian pertama Lara Alana bersama ibu bapanya dan sebelum ini pun mereka sudah bersama ke Perth, Australia dan Istanbul, Turki.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DI INDONESIA - SUFIAN RAKAM 'DI MATAMU' VERSI DUET

Bagi memahat namanya di arena muzik Indonesia, penyanyi Sufian Suhaimi memberitahu yang dia telah merakamkan lagu 'Di Matamu' versi duet.

Sekian lama menyimpan impian untuk menembusi pasaran negara jiran, ia terlaksana menerusi kerjasama antara syarikat rakaman yang menaunginya, Aries Music, dengan Musica Studio's.

"Musica Studio's antara label cukup dikenali dalam dunia muzik negara itu. Banyak kumpulan terkemuka bernaung di bawah mereka seperti Peter Pan, Noah dan Geisha.

"Seperti kebanyakan penyanyi lain, saya juga ada impian untuk melebarkan sayap ke peringkat antarabangsa. Justeru, peluang dihulurkan ini umpama bulan jatuh ke riba.

Klik untuk gambar besar

"Ketika saya terdetik mahu menikmati persekitaran berbeza, peluang mengujakan ini menjelma. Ia waktu yang tepat untuk saya bereksperimen dalam muzik," katanya kepada BH Online.

Sufian yang ketika ini berada di Jakarta berkata, selain peluang merakamkan 'Di Matamu 2.0' bersama kumpulan dari negara itu, Shima, dia juga diberikan ruang untuk mempromosikan lagu terbabit di sana.

"Awalnya, saya tidak tahu lagu mana yang nak dirakamkan bersama kumpulan terbabit. Pada mulanya, saya terfikir hendak merakamkan lagu mereka yang berjudul Berteman Saja, secara duet.

"Bagaimanapun, selepas masuk ke studio rakaman, pihak di sana memberikan susunan lagu Di Matamu versi lain untuk tujuan itu. Susunan muziknya memang tidak sama dengan lagu asal. Saya dapat rasakan, susunan baharu itu mempunyai aura muzik Indonesia.

"Saya akan merakamkan lagu itu bersama vokalis perempuan kumpulan berkenaan," kata calon Penyanyi Lelaki Popular, Anugerah Bintang Popular BH (ABPBH) Ke-31 itu yang akan pulang ke ibu negara pada 29 September ini.

Sepanjang seminggu di sana, Sufian juga akan memenuhi undangan fotografi dan promosi lagu solo Di Matamu di beberapa stesen radio serta televisyen.

Kata penyanyi yang akan turut menjayakan segmen persembahan pada malam kemuncak ABPBH 31, 7 Oktober depan, dia juga bakal menjalani penggambaran video muzik Di Matamu 2.0 ketika berada di Jakarta.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU ABU TUNAI UMRAH - NETIZEN PESAN: "JANGAN JUMPA AURA YANG LAIN MACAM..."

"Maaf atas salah silap yang pernah saya lakukan kepada korang semua. Huhu. Doakan saya dan jemaah selamat serta mendapat umrah yg maqbul," demikian tulis Pencetus Ummah (PU) Abu Sufyan yang memohon maaf serta doa pengikut laman sosial Instagram supaya perjalan ibadah umrahnya dipermudahkan serta selamat.

Menerusi entri tersebut, PU Abu memuatnaik rakaman videonya yang sedang berada di lapangan terbang. Kemas kini berkenaan bagaimanapun mendapat komen-komen sarkastik daripada pengikutnya, termasuk ada yang meminta agar PU Abu hanya fokus dengan ibadahnya dan tidak terpikat dengan wanita lain.

"Jangan jumpa aura yang lain macam, Masya-Allah ya wahai Abu.. Kesian Hana nanti dapat madu pulak waktu dia megandung ni.. Hahahahaha selamat pergi selamat balik naa. Pergi umrah, niat umrah je. Jangan nak nawaitu nikahaha lillahi taala.. Fokus ibadah umrah, Insya-Allah hati hanya untuk Allah," komen antara pengikutnya.

Di sebalik pesanan itu, ada jua komen-komen positif dan doa daripada peminat  supaya dia dapat mengerjakan umrah dengan sempurna. Kisah rumah tangga PU Abu menjadi perhatian umum apabila bekas isterinya, Ain 'Afini mendedahkan telah diceraikan suaminya selepas memilih untuk bernikah dengan Hana. PU Abu dan Hana yang berstatus janda anak seorang telah mendirikan rumah tangga pada Mei lalu.

Klik untuk gambar besar

www.myartis.com / Sumber & foto: Astro Gempak & Instagram PU Abu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SINDIR HAFIZ HAMIDUN - NETIZEN 'BERANG' DENGAN IBU JOY REVFA

Semua mengetahui mengenai pergolakan rumah tangga penyanyi Hafiz Hamidun dan Joy Revfa yang bukan sahaja rumit dengan masalah dokumentasi, tetapi juga dengan campur tangan keluarga.

Jika sebelum ini kakak Joy bersuara, kini giliran maknya pula menyindir menantunya, Hafiz yang kononnya beliau tidak pernah menyentuh anak perempuannya ketika berbulan madu.

Nampaknya ibu Joy atau nama sebenarnya Siti Arifah Amin tidak berpuas hati dengan kenyataan yang Hafiz katakan sebelum ini.

Bagaimanapun, status-status berbaur menyindir itu telah mengundang kemarahan netizen kerana merasakan ibunya tidak perlu masuk campur urusan kelamin anak menantu.

Klik untuk gambar besar

Selain itu ada juga yang berang dengan mulut 'laser' ibu Joy menyindir secara terbuka di media sosial.

Rasanya sebagai ibu bapa, tidak perlulah terlalu mencampuri urusan rumah tangga anak-anak, cukuplah hanya menasihati.

Sebagai orang yang lebih tua, tunjukanlah sikap yang lebih matang di depan anak-anak. Kalau ibunya sudah begitu, tidak hairanlah anaknya juga berperangai yang sama.

Mujur juga ahli keluarga Hafiz dilihat tidak langsung masuk campur dalam hal ini, mungkin percaya Hafiz mampu mengendalikannya.

Ada baiknya ahli keluarga Joy juga berbuat yang sama untuk tidak memburukkan lagi keadaan.

Terdahulu Pengarah Jais, Datuk Haris Kasim melalui kenyataannya turut mengakui bahawa pihaknya sendiri membenarkan Hafiz dan Joy bernikah kerana mendapat kerjasama dari bekas suaminya juga.

Apapun, doakan yang terbaik buat mereka dan sama-samalah kita tunggu keputusan mahkamah pada 14 September nanti.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZARINA ANJOULIE: "SIAPA MAKAN CILI DIA TERASA PEDAS... SAYA TAKKAN MINTA MAAF"

"Bagi saya, siapa makan cili dia terasa pedas. Kedua, majoriti bersetuju apa yang saya cakap. Ketiga, beberapa individu lain dalam industri hiburan seperti Datuk Rizalman, Datuk Hans Issac, Zul Yahya dan pengarah, abang Mamat Khalid pun bercakap perkara sama.

"Kenapa tidak marah dan saman mereka? Takut tak ada tawaran kerja? Sebab itu saya cakap, mereka ini berniat jahat. Mereka nak tindas orang yang senang dipijak. Maaf, saya bukan Zarina 12 tahun lalu yang boleh ditindas. Kenapa apabila saya bersuara, semua nak takut? Semua nak buat laporan polis.

"Apa yang takut sangat dengan suara saya? Mereka lagi popular, buat apa nak risau," demikian tutur Zarina Anjoulie Lavocah yang sedikit pun tidak menggugatnya meskipun tindakan pelakon drama 'Anak Pontianak' itu 'diserang' segelintir artis dalam kumpulan Telegram.

Zarina, 33, atau mesra disapa Anju berkata, dia hanya bercakap perkara betul secara menyeluruh. Ditanya mengenai laporan polis dibuat Persatuan Seniman Malaysia (Seniman) terhadapnya, Zarina berkata, dia tidak membuat sesuatu yang salah. Zarina turut menyifatkan tindakan segelintir artis yang mengutuknya berdasarkan isi kandungan dalam kumpulan Telegram seperti yang tersebar itu adalah salah.

"Seniman kata saya racun rakyat. Tapi, apabila mereka minta semua buat laporan terhadap saya, bukankah itu menghasut? Lagipun, ramai orang sudah memang bercakap perkara ini sebelum saya cakap lagi. Apa yang mereka nak merepek dan tak boleh terima? Dalam keadaan sekarang, mereka patut diam saja.

"Mereka kutuk dan hina saya dan rancang nak saman. Saya sudah tahu dari awal sebab ada yang beritahu. Apabila saya tularkan, mana saman yang kata nak saman saya. Tapi senyap, sebab saya boleh saman malu. Kalau ikutkan, saya yang patut buat laporan polis dan saman. Sebab mereka sudah fitnah dan malukan saya," ujarnya.

Menurut Zarina, tidak ada sebab untuk dia meminta maaf: "Saya takkan minta maaf. Kenapa pula saya yang kena minta maaf. Yang kutuk dan hina saya, saya patut saman mereka, selepas itu suruh saya minta maaf. Masuk akal tak?

"Seperti yang saya beritahu, apa saya cakap tak salah. Cuma satu pesan saya, kalau betul nak tolong artis veteran dan pekerja belakang tabir yang memerlukan, alhamdulillah. Sebab apabila orang cakap nak buat benda baik, kita kena fikir positif," katanya.

Terdahulu, tular paparan skrin perbualan dalam kumpukan Telegram membabitkan artis yang didakwa mengecam Zarina susulan video yang dimuatnaik di Instagram.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TUMBUK:  "BUAT MASA INI SAYA ENGGAN ULAS APA-APA" - AZMA AIZAL

"Saya memohon maaf kepada semua pihak kerana tidak dapat memberikan sebarang kenyataan buat masa ini," demikian kata pengarah Azma Aizal Yusoof, 33, yang memilih untuk tidak mengulas lanjut berhubung kontroversi mengenai dakwaan beliau memukul pelakon, Ika Nabella di lokasi penggambaran drama 'Dawai Asmara', di Hulu Klang, Isnin lalu.

Menurut Azma, beliau dinasihatkan polis untuk tidak membuat sebarang kenyataan berhubung isu itu sehingga siasatan selesai.

"Pihak polis menasihatkan saya untuk mendiamkan diri sehingga mereka selesai menjalankan siasatan. Saya akan menjelaskan kepada umum apabila tiba masanya kelak," ujarnya dipetik sebagai berkata.

Terdahulu, Ika mendakwa dia dipukul dan ditumbuk di muka dan beberapa bahagian badan oleh pengarah lelaki itu.

Kejadian itu dikatakan berpunca apabila Ika didakwa gagal menjayakan watak lakonannya seperti yang diinginkan Azma sehingga pengarah muda itu dikatakan berang.

Ika difahamkan telah membuat laporan mengenai kejadian itu di Balai Polis Hulu Klang, pada malam hari kejadian.

Pengarah drama siri popular 'Kerana Terpaksa Aku Relakan' itu juga menjelaskan, beliau tidak gentar berhadapan kontroversi yang menimpanya kerana berada di pihak yang benar.

"Namun buat masa sekarang saya minta supaya semua pihak memahami situasi saya buat masa ini," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEKITAR SAMBUTAN HARI LAHIR KE-11 ANAK SULUNG SARI YANTI

"Happy birthday anak abah Barr Al Aliy. Semoga menjadi anak yang soleh, sentiasa berada di bawah redup rahmatNya," tulis pelawak dan penyampai radio, Jep Sepahtu yang mendoakan agar anak tirinya, Barr Al Aliy menjadi anak soleh dan sentiasa dirahmatiNya.

Dalam masa sama, pelakon Sari Yanti turut memberi ucapan hari lahir untuk anak sulungnya itu yang kini genap usia 11 tahun: "Anak anakku, Barr's 11th Birthday," tulis Sari ringkas.

Sekitar sambutan ulang tahun kelahiran Barr telah dikongsikan menerusi laman Instagram pasangan ini. Jep dan Sari berkongsi beberapa foto kandid mereka sekeluarga. Meski disambut secara sederhana, namun keraian tetap meriah bersama adik-beradiknya yang lain.

Untuk makluman, Barr dan seorang lagi anak lelakinya, Baasit Al Haq merupakan anak hasil perkahwinan pertama Sari. Jep dan Sari mendirikan rumah tangga bersama pada 25 Februari 2017 dan dikurniakan tiga cahaya mata iaitu Dariya Inara, Muhammad Khidir dan Abu Bakr.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNTAH-MUNTAH SELEPAS FB LIVE - SUAMI RISAU, SYAK YANA SAMSUDIN HAMIL ANAK KETIGA

Kira-kira pukul 1 pagi, Ahad, pelakon Yana Samsudin difahamkan telah dibawa ke sebuah pusat perubatan bagi mendapatkan rawatan, setelah mengalami sakit kepala dan muntah-muntah selepas membuat siaran langsung di Facebook.

Suaminya, pelakon dan penerbit Fadzil Zahari atau nama sebenarnya Fadzil Bahri Zahari berkata, doktor tidak memberitahu punca sebenar, namun isterinya itu diberikan suntikan bagi menghentikan muntah.

"Dia mula sakit kepala sejak petang semalam... tapi ingatkan biasa saja sebab kadang-kadang ada juga sakit kepala. Tapi bila dah malam, tengah buat FB live, dia mula muntah-muntah. Saya ingat biasa saja, buat lawak ucap tahniah dah pregnant.

"Tapi lama-kelamaan, tengok muka dia lemah dan penat, habis live dia terus terlelap. Pukul 1 pagi, saya bawa dia pergi hospital. Doktor pun tak dapat kesan dia sakit apa. Hanya bagi suntikan untuk hilangkan rasa nak muntah.

Klik untuk gambar besar

"Kemungkinan perut masuk angin... nak kata keracunan makanan, tak juga sebab ada dua orang makan makanan yang sama tapi tak ada apa pun," jelas Fadzil ketika dihubungi mStar.

Yana menerusi laman Instagram miliknya sebelum ini memuat naik foto dia sedang menjalani pemeriksaan tekanan darah akibat mengalami muntah-muntah. Menurut Yana, dia mula berasa kurang sihat sejak petang, Sabtu.

Dalam pada itu, Fadzil memberitahu dia tidak dapat mengetahui sama ada isterinya sedang hamil berikutan belum membuat sebarang pemeriksaan berkaitan itu.

"Buat masa sekarang Yana masih berehat di rumah. Nak kata dia pregnant tu, saya pun tak tahu. Masa live tu, saya saja berseloroh ucap tahniah dia pregnant.

"Kami belum lagi buat pemeriksaan dia hamil atau tidak. Apa-apa pun, doakan la... mana tahu ada rezeki kami untuk dikurniakan anak lagi," ujarnya.

Untuk makluman, Yana mendirikan rumah tangga dengan Fadzil pada 13 Februari 2015 dan hasil perkahwinan, mereka turut dikurniakan dua cahaya mata, Aisy Mateen, 5, serta Aura Aisy Sofea yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBENARKAN KELUAR HOSPITAL - NIKKI ADA DUA HARI BUAT PERSEDIAAN SEPARUH AKHIR GV8

"Tadi baru discharger, malam ni rehat and ya saya masih compete. Tahap kesihatan saya semakin baik dan pulih, hope makin baik untuk Ahad ini," jelas bintang Gegar Vaganza musim kelapan (GV8), Nikki Palikat yang berkongsi berita gembira apabila dibenarkan pulang daripada hospital semalam selepas ditahan di wad pada pagi Rabu lalu.

Tambah Nikki, dia masih akan bertanding dalam konsert minggu ke-9 (separuh akhir) GV8, dimana dia bakal menyampaikan lagu 'Puncak Kasih' (Ziana Zain) & 'Ikut Rentakku' (Jaclyn Victor) .

Disebabkan telah ditahan di wad selama beberapa hari, Nikki berkata, dia hanya mempunyai dua hari untuk melakukan persediaan sepatutnya.

Klik untuk gambar besar

"So untuk masa dua hari, saya kena banyak catch up, lepas beberapa hari terlantar di hospital. Banyak kerja yang selalunya Nikki akan take time untuk buat, cuma kali ini kena 'cramp' semua tapi harapnya semakin pulih, sempat la kot," ujarnya.

Nikki sebelum ini terpaksa ditahan di wad atas nasihat doktor kerana badan terlalu lemah. Difahamkan, sejak Selasa, Nikki sudah berasa tidak sedap badan sebelum membuat keputusan untuk menjalani pemeriksaan, esoknya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - 'MAKCIK PETIR', NORYATI TAIB KEMBALI KE RAHMATULLAH

Pada jam 1.45 pagi tadi, pelakon Noryati Taib yang terkenal dengan panggilan 'Makcik Petir' telah menghembuskan nafas terakhir di usia 63 tahun.

Perkhabaran sedih itu dikongsi oleh anaknya, Faizul Hafiz Hashim menerusi Facebook pagi tadi. Anak saudaranya, yang juga pengarah drama terkenal, Shahrulezad Mohameddin turut berkongsikan di laman Instagram.

"Dukacita dimaklumkan Mama saya meninggal dunia pada jam 1.45 pagi sebentar tadi. Saya minta jasa baik anda semua mendoakan semoga Allahyarhamah ditempatkan dalam kalangan orang yang beriman," tulis Faizul.

"Innallilahiwainailaihirojiun. Assalamualaikum gais. Dukacita abam nak bagitahu semua mak saudara abam Mak Uda Yati aka Makcik Petir atau nama sebenarnya Noryati Taib baru sahaja sebentar tadi menghembuskan nafas terakhirnya jam 2 pagi tadi.

Klik untuk gambar besar

"Bagi semua para peminat Mak Uda Yati marilah kita sama sama doakan agar roh beliau dirahmati Allah dihimpunkan beliau di kalangan mereka yg solehin.

"Sudi apalah kira dapat hadiahkan Alfatihah untuk Noryati Taib. Dan semoga Allah memberikan kekuatan pada semua ahli keluarga besar kami dalam berdepan dengan dugaan ini. Alfatihah," tulis Shahrulezad pula.

Terdahulu, Allahyarham disahkan positif COVID-19, pada 3 Februari 2021. Perkara itu dimaklumkan Shahrulezad menerusi entri yang dimuat naik dalam laman Instagram (IG). Bagaimanapun, selepas hampir dua minggu dirawat, Allahyarham disahkan pulih daripada jangkitan wabak berkenaan.

www.myartis.com / Sumber & foto: Rotikaya & Instagram Shahrulezad Mohameddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ AKUI 'PENAT' - AFIFAH KATA HANYA SEGELINTIR KRU 'TAHU'

"Saya fikir rakyat Malaysia sudah penat dengan isu ini. Saya sudah cakap bahagian saya. Tiada apa lagi nak cakap.

"Melalui kenyataan pengarah drama, semua orang boleh menilai. Bagi saya, di situ sudah terjawab segala persoalan.

"Saya pun sudah penat dengan apa yang berlaku," kata penyanyi dan pelakon Aliff Aziz, 26, ketika ditemui di set penggambaran drama 'Izinkan Aku Mencintaimu' di Bandar Tun Hussein Onn semalam.

Suami kepada Bella Astillah itu menyerahkan kepada masyarakat untuk menilai kontroversi antara dirinya dengan Afifah susulan kenyataan pengarah drama terbabit, Mansor Akob berhubung kekecohan yang berlaku.

Aliff yang berasal dari Singapura, enggan mengulas panjang sebaliknya menganggap semua persoalan sudah dijawab.

Klik untuk gambar besar

Sebelum ini, Mansor menafikan dakwaan Afifah kononnya dia dipergunakan pihak produksi untuk memujuk dan melayan kerenah Aliff bagi melancarkan baki penggambaran.

Mansor atau lebih dikenali sebagai Manchi dilaporkan berkata, sepanjang penggambaran berlangsung, tiada arahan sedemikian dikeluarkan pihaknya.

Ditanya mengenai kehadiran beberapa pengawal peribadi di set penggambaran, Aliff menjelaskan, langkah itu bertujuan menjaga keselamatan diri dan mengelak fitnah.

"Apabila kekasih Afifah (Wan Ariff) beritahu mahu bawa pengawal peribadi, saya juga bertindak sama. Namun, bukan kerana saya takut," ujarnya.

Sementara itu, Afifah yang ditemani kekasih dan pelakon, Hafreez Adam, di set penggambaran itu mempertahankan kenyataan yang dibuat sebelum ini.

"Perkara begini (dakwaan diminta melayan kerenah Aliff) tak semestinya semua kru produksi tahu. Kita buat benda ini sebab nak habiskan penggambaran.

"Isu ke pusat karaoke hanya segelintir kru tahu," tutur Afifah yang meminta kontroversi itu dihentikan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::